Home » Области » Promet nekretnina i upravljanje imovinom\nZastupamo kako komercijalne klijente tako i individualce u svim procedurama i transakcijama koje se bave trgovinom nekretnina – zemlje i priključnih objekata- uključujući kupovinu i prodaju, izgradnju, hipoteke i zaplene, re-finansiranja, zamene, izdavanja, zoniranja, proveravanje vlasničkih listova, utvrđivanje vlasništva, zaključivanje i upravljanje. Advokati u advokatskoj kancelariji „KONSTANDINIDIS i saradnici“ su sposobni da se bave transakcijama počevši od onih veoma jednostavnih sve do onih veoma komplikovanih.\nPitanja trgovine nekretninama često zahtevaju poznavanje specijaliziranog relevantnog prava. Budući da smo multidsciplinarna kancelarija, posedujemo profesionalni personal i sredstva da se bavimo pitanjima sa visokim zahtevima. Naši advokati za promet nekretninama često sarađuju sa saradnicima preduzeća, iz bankarskog i iz sektora parničenja kako bi našim strankama obezbedili pun obim pravnih usluga.\nParničenje u prometu nekretninama\nNaša kancelarija pruža pun asortiman pravnih usluga u prometu nekretnina, kako komercijalnim tako i individualnim klijentima. Zastupamo građevinare, vlasnike, upravnike imovine, zakupce, finansijske institucije i investitore u svim vrstama sporova, uključujući i one koji proizilaze iz:\nortaštva i deoničkog vlasništva\nprava na imovinu nakon višegodišnjeg zakupa\nprava na prelaz\nZastupamo klijente u nesporazumima koji proizilaze iz komercijalnih i stambenih zakupa-najmova, kao i u kolektivnom i parničenju u stambenim zgradama, uključujući sudske procese i tužbe. U sporovima na nivou vlasnik-zakupnik, posedujemo iskustvo u slučajevima koji obuhvataju ne-plaćanje, ostajanje nakon isteka ugovora o zakupu, kršenje ugovora o zakupu koje obuhvata širok spektar potraživanja. Na primer, bavili smo se potraživanjima kao što su navodan propust vlasnika da izvrši neophodne popravke, tužbe zbog propusta u konstrukciji, nezakonito pod- iznajmljivanje, doktrina iluzornog stanara, tzv. „Yellowstone naredba“ kako bi se izbegao prekid ugovora o zakupu, zahtev za oslobađanje luksuznog najma i drugim pitanjima.\nNa kolektivnom i stanarskom nivou, bavili smo se pravnim zahtevima koji obuhvataju navodno pogrešno prikazivanje ponuđenih planova, greške u konstrukciji, zakonske zahteve za navodno loše ophođenje finansijera-preduzeća. Kao i u našem radu pri trgovačkim parnicama, ispitujemo mogućnost dogovora, savetujemo naše klijenta kako da izbegnu rizik i pokušavamo da procenimo eventualne troškove i korist iz pristupanja parničnom postupku.


Privrednim društvima za podršku razvoju TK 820.000 KM – Radio Feral\nPrivrednim društvima za podršku razvoju TK 820.000 KM\nVlada Tuzlanskog kantona donijela je danas Odluku o odobravanju sredstava u operativnom planu Budžeta Tuzlanskog kantona za period januar – mart 2017.godine u iznosu od 68.152.731,00 KM u skladu sa procijenjenim prihodima za navedeni period od strane Odbora za likvidnost Budžeta TK za 2017. godinu.\nVlada Tuzlanskog kantona donijela je danas Odluku o odobravanju 108.956,98 KM sredstava vodnih naknada na ime OeKB glavnice i 9.536,08 KM na ime OeKB marže, kreditora UniCredit Bank Austrija AG, u postupku realizacije Programa sufinansiranja Projekta izgradnje kanalizacije i vodosnabdijevanja općine Čelić.\nVlada Tuzlanskog kantona je u cilju obezbjeđenja sredstva za isplatu bruto plaća i naknada plaća u oblasti obrazovanja donijela Odluku o unutrašnjoj preraspodjeli rashoda u Budžetu TK za 2016. godinu.\nTakođer Vlada je donijela i odluke o utvrđivanju osnovice za obračun plaće i visini naknade za ishranu uposlenika budžetskih korisnika. Iznosi su ostali nepromijenjeni u odnosu na prethodni period tj. osnovica za obračun plaće ostala je 380,25, a visina naknade za ishranu 8 KM po izrađenom danu.\n← Usaglašen granski kolektivni ugovor za oblast državne službe\nKakvo nas vijeme očekuje u narednim danima? →


Od ponedeljka saobraćaj u Obrenovcu : Nadlanu.com\nObjavljeno 31. maja 2014. / 17:51:39\nObrenovčani, gradski službenici, ali i ljudi iz drugih gradova, ne štede snagu kako bi što pre obnovili Obrenovac.\nOpština Obrenovac spremna je da na sve načine zbrine i pomogne stradale u poplavama.\n"Kada se stvore uslovi za povratak građana, oni će se vratiti u svoje stanove, koji mogu da se koriste, a za ostale će biti obezbeđen adekvatan smeštaj u obrenovačkoj kasarni koja se ubrzano priprema za dolazak ljudi", kaže Dragan Milenković, član štaba opštine Obrenovac.\nMeđutim, nekoliko uslova je ključno za povratak: električna energija, kanalizacija, koja je još uvek zapušena zbog sporog oticanja vode kroz kanalizacione otvore i voda. Nadležni se nadaju da će uspeti sve to narednih dana da uspostave, dok će, kako kažu, na pijaću vodu stanovnici ove opštine čekati još neke vreme. Tehnička voda, za sada, značajno pomaže Obrenovčanima, jer mogu da očiste svoje kuće i lokale.\nOtpad se čisti i odnosi punom parom, međutim zbog nedostatka dovoljnog broja kamiona i ovaj posao je otežan. Komunalni radnici skupljaju otpadne vode iz delova grada koji još uvek nisu suvi i nakon toga ih prosipaju u kišnu kanalizaciju.


On je naveo da je po prvoj tački tog sporazuma predviđeno da se građanima izjašnjavanjem na referendumu prepusti odluka o tome da li Srbija treba da bude politički neutralna za šta se zalaže DSS ili treba da bude članica Evrope unije za šta se zalaže SNS.\n- To je pravi put i nešto potpuno suprotno politici da 'EU nema alternativu' - dodao je predsednik DSS.\nDruga važna stvar u sporazumu je da će SNS i DSS delovati saglasno kad je reč o promeni Ustava Srbije, naveo je Koštunica.\nOn je pojasnio da se prema tom sporazumu pitanje promene Ustava ne može ni pokrenuti, ni podržati bez saglasnosti SNS i DSS i da će po tom pitanju u Skupštini Srbije delovati usaglašeno i težiti konsenzusu kakav je, kako je naveo, postignut prilikom donošenja ustava 2006.\n- Postoje različite ideje, namere i naumi da se kroz promenu Ustava nastavi dalje rasparčavanje Srbije i legalizuje protivpravna nezavisnost Kosova - rekao je predsednik DSS.\n- Ozbiljna je sumnja pala na te izbore kad je reč o krađi. Javno tužilaštvo je saopštilo da nedostaje 20 džakova, a možda nedostaje i više. DSS traži da se utvrdi prvo taj broj džakova, zatim da se prebroje glasački listići, a i jedno i drugo je uz žestoku opstrukciju Republičke izborne komisije (RIK) onemogućeno - kazao je on.\nPrema rečima lidera DSS, bilo je i drugih neregularnosti, a podsetio je da je pre početka izbora ustanovljeno da ima preko 260.000 glasačkih listića više sa Kosova i Metohije.\nOn je istakao da se sad nalazimo u situaciji koja se desila "sa komunističkim ćoravim kutijama posle Drugog svetskog rata u Srbiji kao što su se sad pojavili neki ćoravi džakovi koji se šetaju ulicama".\n- To je ozbiljna i zabrinjavajuća stvar i ona se mora zarad istine isterati do kraja. Zabrinjavajuće je ćutanje OEBS-a i međunarodnih institucija, koje se inače mešaju u praktično sve unutrašnje stvari Srbije, ali su u ovoj stvari ostale potpuno neme - istakao je Koštunica.\nOn je naglasio da bi pobeda Tomislava Nikolića na izborima u nedelju, 20. maja, omogućila da se kao predsednik, svojim autoritetom, založi da jedna nezavisna komisija ponovo prebroji glasacke listića i utvrdi šta se stvarno desilo na izborima, 6. maja.


Škola poslovnih veština – predavanje “Ekonomija nasilja” – Časopis InterFON\nŠkola poslovnih veština – predavanje “Ekonomija nasilja”\nStudentska organizacija Mreža za poslovni razvoj, u okviru projekta “Škola poslovnih veština”, u saradnji sa Grupom za SPEKOF, organizuje novo otvoreno predavanje u utorak, 26. maja sa početkom u 18h, na Ekonomskom fakultetu.\nSavetnik Nacionalnog saveta za borbu protiv diskriminacije, gospođa Aurora Martin poreklom je iz Rumunije. Na Fakultetu političkih nauka Univerziteta u Bukureštu nastavila je da radi šest godina kao predavač, nakon što je diplomirala 2006. godine.\nIzuzetan govornik, sa bogatim pedagoškim iskustvom, Aurora je učestvovala na raznim debatama i gostovala u tv emisijama, raspravljajući o temama značajnim za rad Saveta.\nNovinarka časopisa Dilema veche, nekadašnji je saradnik Avantaje magazina, a takođe i urednik magazina Political Sphere, Res Publika magazine i Pro Diversitate magazina.\nOva uspešna i svestrana žena, sa bogatom karijerom, pored rumunskog maternjeg, govori engleski, italijanki i kineski jezik. Takođe je završila Fakultet za strane jezike u Bukureštu 2002. godine, a od 2005. do 2006. godine bila je član Nacionalne agencije za jednake mogućnosti. Svoja znanja i veštine usavršavala je na brojnim seminarima i konferencijama širom Evrope, a sama je pokrenula sopstvenu nevladinu organizaciju za umrežavanje studenata koji žele da se obrazuju u inostranstvu.\nPrevela je mnoge knjige sa italijanskog i engleskog jezika na rumuski i trenutno je zaposlena kao profesor Nacionalnih odnosa u Ruskoj predsedničkoj akademiji za nacionalnu ekonomiju i javnu upravu.\nPredavanje gospođe Martin se održava u okviru Škole poslovnih veština, u saradnji sa Ambasadom Sjedinjenih Američkih Država u Srbiji. Cilj projekta je da pruži mladima znanje i veštine sa kojima se ne susreću u toku redovnog obrazovanja, a sve kako bi se smanjila nezaposlenost i kako bi se unapredio i što bolje iskoristio intelektualni potencijal mladih ljudi u zemlji. Neke od tema kojima se Škola poslovnih veština bavi su: preduzetništvo, liderstvo, diplomatski odnosi, komunikacija, odnosi sa javnošću, timski rad, psihologija uspeha, poslovna etika, ljudska prava, lokalni razvoj, demokratija.


DNP: Riješiti problem neformalnih naselja i bespravne gradnje - CdM\nDNP: Riješiti problem neformalnih naselja i bespravne gradnje\nGlavni grad snosi značajan dio odgovornosti za nastajanje neformalnih naselja na teritoriji Podgorice, zbog čega niko u gradskoj administracij nema pravo da okreće glavu od ovog problema, smatraju u Demokratskoj narodnoj partiji DNP.\nČlan Predsjedništva DNP-a Nikola Jovanović, rekao je da aktuelna većina ne namjerava da se posveti rješavanju tog pitanja, zbog čega nijesu ni htjeli da razgovaraju sa predstavnicima neformlanih naselja, već su ih uputili na niže činovnike ne bi li “obavili razgovor pro forme”.\nJovanović je ocijenio da je problem bespravne gradnje već duže prisutan u Podgorici i da je rezultat višedecenijske manipulacije vlasti oko ovog pitanja.\nOn je kazao da su gotovo pred svake izbore, stanovnici neformalnih naselja Park šume Zagorič i Kakaricka gora, kao i svi oni koji su bespravno gradili, “politički plijen Demokratske partije socijalista koji pod prijetnjom rušenja nelegalno sagrađenih objekata, obezbjeđuje glasove”.\n“Ovi poznati trgovci ljudskim nesrećama, koji koriste sve mehanizme ne bi li namakli koji glas za svoju partiju, obično pred izbore nude rješenja o konačnom rešavanju ovog pitanja i od toga naravno ne bude ništa čim se namakne većina za vladanje”, naveo je Jovanović.\nOn je rekao da iako je najavljivano da će se usvajanjem Zakona o regularizaciji neformalnih objekata steći uslovi da problem bude riješen, cilj tog akta bio da se “izvrši regularizacija određenih poslovnih objekata koji su bespravno sagradili tajkuni bliski DPS-u – objekata za smještaj turista, za pripremanje i usluživanje hranom i pićem, ugostiteljskih objekata, trgovačkih i tržnih centara i sl”.\nJovanović je kazao da je Crna Gora je 2004. godine potpisala „Bečku deklaraciju o nelegalnim naseljima“, kojom se obavezala da će doprinijeti rješavanju problema tih naselja tako što će ih legalizovati na održiv način i onemogućiti buduću nelagalnu gradnju.\nPrema njegovim riječima, do danas nije urađeno ništa u tom pravcu a bespravna gradnja posebno cvjeta u poslednjih deset godina.\nJovanović je kazao da su stanovnici nefomalnih naselja koji su gradili bespravno, gradili iz nužde porodične stambene jedinice da bi stekli krov nad glavom.\nOn je ocijenio da gradska administracija nije uradila ništa da stopira takvu gradnju a da onu dotadašnju uvede u regularne okvire.\n“Prije svega postavlja se pitanje, kako su neformalnim objektima obezbijeđeni priključci na elektro i hidru mrežu i kako su registrovani kao potrošači, zbog čega im svakog mjeseca uredno stižu računu za utrošenu električnu energiju i potrošenu vodu. To ukazuje da je lokalna i državna vlast svih ovih godina dozvoljavala i time afirmisala bespravnu gradnju na državnom zemljištu”, rekao je Jovanović.\nOn smatra da zbog svega, Glavni grad ima moralnu i pravnu obavezu da se aktivno uključi u rješavanje tog pitanja, koje podrazumijeva i aktivnu ulogu u rješavanju imovinsko-pravnih odnosa vlasnika stambenih kuća i vlasnika zemljišta, da se ne bi ponovio slučaj porodice Vlahović.\nJovanović je rekao da je sigurno da aktuelna vlast na čelu sa Slavoljubom Stijepovićem to neće uraditi jer je za to imala i više nego dovoljno vremena.\n“Ukoliko u DPS-u misle da će sklanjanjem Stijepovića sa čelne pozicije na narednim lokalnim izborima u Podgorici, baš kao što su to uradili sa Mugošom, maknuti odgovornost sa sebe po ovom ali i nekim drugim pitanjima, grdno se varaju, jer je činjenica da su više od deceniju na državnoj i lokalnoj vlasti, zbog čega imamo kontiuitet u gomilanju brojnih društvenih problema”, rekao je Jovanović.\nOn je ocijenio da ti problemi mogu biti riješeni samo dolaskom poštene i kompetentne vlasti u Glavnom gradu, pa onda i u Crnoj Gori, koja će ta pitanja konačno riješiti u korist građana koji su iz nužde gradili krov nad glavom za sebe i svoju porodicu.\nTagsbespravna gradnja DNP Nikola Jovanović


Proizvodnja pića i piva :: Ecolab Serbia\nSektorom proizvodnje pića, kao odista globalnim tržištem, dominiraju velike, multinacionalne kompanije koje imaju međunarodno priznate i visoko cenjene robne marke. Iako ovo u velikoj meri važi i za sektor proizvodnje piva, mnoge izvrsne lokalne fabričke marke uspele su da opstanu u poslovnom svetu uprkos integraciji sektora, kao i da postižu sve veći uspeh na svom nacionalnom tržištu.\nOve robne marke, nacionalne ili međunarodne, odražavaju pravu vrednost ovih kompanija i traže optimalan i trajan kvalitet svojih proizvoda, gde god oni bili proizvedeni. Ovakav nivo postojanosti i kvaliteta može se postići jedino sa prvoklasnim saradnicima koji se fizički nalaze tamo odakle ovi proizvodi vode poreklo i koji su stručni da nude kontinuirane proizvodne programe koji daju rezultate. Upravo su iz ovog razloga najznačajniji svetski proizvođači pića i piva odabrali Ecolab kao poslovnog partnera.\nPrvoklasne CIP sisteme za čišćenje, uključujući dijagnostiku i optimizaciju\nAutomatizovane/poluautomatizovane koncepte za čišćenje punjača za aseptične i neaseptične linije\nŠirok izbor industrijskih lubrikanata za upotrebu na suvim i vlažnim površinama\nSpecijalizovane proizvodne programe za čišćenje rezervoara, rastvore za čišćenje gajbica i mnoštvo komplementarnih namena.


Za izgradnju dionice Tarčin – Ivan grant EU od oko 11,8 miliona evra\nSARAJEVO – Zamjenik predsjedavajućeg Savjeta ministara BiH i ministar finansija i trezora Vjekoslav Bevanda i direktor Evropske investicijske banke /EIB/ za Sloveniju, Hrvatsku i zapadni Balkan Matteo Rivellini potpisali su sporazum o grantu Evropske unije u vrijednosti 11,78 miliona evra za izgradnju poddionice Tarčin – Ivan.\nZahvaljujući ovim grant sredstvima Europske unije biće finansirani radovi na izgradnji nove dionice auto puta približne dužine 4,9 kilometara, uključujući dva mosta i odmorište na dionici Tarčin – ulaz u tunel Ivan.\nBevanda je ocijenio da je ovo projekat koji nije značajan samo za BiH nego i za regionalno povezivanje jer je dio Paneuropskog koridora Vc koji vodi ka Jadranskom moru.\n„Ovo je projekt koji će dodatno približiti Sarajevo i Mostar i skratiće udaljenost na ovoj dionici spajanjem ceste M17 s koridorom Vc. Osim bržeg i ugodnijeg putovanja izgradnjom ove moderne ceste otvara se i ekonomska perspektiva i poboljšava zaštita okoline“, naglasio je Bevanda.\nProjekat će implementirati JP „Autoceste Federacije BiH“, a dio je ukupnog ulaganja kroz kredite EIB-a i Evropske banke za obnovu i razvoj (EBRD).\nUgovor o grantu za finansiranje izgradnje autoceste na koridoru Vc potpisan je korespodentno, bez uobičajenih ceremonija, zbog mjera koje su poduzete u sprječavanju virusa Covid -19. (Swot)


Kosovski premijer u posjeti Podgorici\nSrdan JANKOVIC, Anamari REPIC, Branka TRIVIC\nPredsjednik Vlade Kosova Agim Čeku rekao je danas u Podgorici da očekuje da će kosovski status biti riješen do kraja godine i da će to biti nezavisnost, sa svim garancijama prava nacionalnih manjina.\n"U našoj viziji Kosovo će biti demokratska, moderna, multietnična, sekularna i stabilna zemlja evropskih integracija, koja će živeti u miru sa svim susedima i doprinositi dobrim odnosima u regionu. Srbi će sami upravljati teritorijama na kojima budu živeli i neće imati argumente za suprotne tvrdnje. Kosovo je njihova kuća, njihova zemlja i ja sam njihov premijer i kao takav osećam se odgovornim za sve njih", poručio je premijer Kosova poslije razgovora sa premijerom Crne Gore Milom Đukanovićem.\nNa pitanje da li je spreman da podnese ostavku, jer ga kosovski Srbi, zbog optužbe za ratne zločine smatraju preprekom njihovom povratku, Čeku je odgovorio da će to učiniti u slučaju da se zaista i dokaže da je to tačno. On je, međutim, odbacio tvrdnje da je ratni zločinac i naglasio da o tome odluku može donijeti samo sud u Hagu ili UNMIK-ov sud u Prištini, koji su, kako je ukazao, dobro provjerili optužbe srpskog tužilaštva i utvrdili da su bez osnova.\nCrnogorski premijer Milo Đukanović je rekao da je za Crnu Goru prihvaljivo svako rješenje statusa Kosova koje dogovore Beograd, Priština i međunarodna zajednica i založio se za što brže definisanje statusa Kosova, navodeći da će od kvaliteta tog rješenja zavisiti kvalitet odnosa i ukupna stabilnost u regionu.\nDio crnogorske opozicije i srpskih zvaničnika oštro su se danas usprotivili Čekuovoj posjeti Podgorici.\nTridesetak funkcionera opozicione grupacije Srpska lista danas su održali protestnu konferenciju za novinare povodom zvanične posjete kosovskog premijera Čekua Crnoj Gori. Na tom skupu upućeno je niz uvredljivih kvalifikacija na račun kosovskog i crnogorskog premijera i dražavnih organa Crne Gore.\nČlanovi Srpske Liste okupili su se ispred spomenika Kralju Nikoli pored Skupštine Crne Gore i razvili transparent „Stop teroristima“, a predsjednik Srpske narodne stranke Andrija Mandić je ocjenio da posjeta kosovskog premijera Agima Čekua predstavlja, između ostalog, vraćanje duga koji premijer Milo Đukanović ima prema funkcionarima Kosova zbog referendumskog rezultata:\n„I 63% građana Crne Gore koji govore srpskim jezikom to su doživjeli kao najveću uvredu koju je mogao da im priredi odlazeći predsjednik Vlade Republike Crne Gore Milo Đukanović. Danas je Milo Đukanović pokušao da pljune u lice Crnoj Gori, da pljune u lice građanima Crne Gore, vraćajući referendumski dug Agimu Čekuu. Vi znate i to je već više puta saopšteno da nakon referenduma u Crnoj Gori ŠIKU, a to je skraćeni naziv za tajnu policiju Kosova, da su dijeljene nagrade i priznanja onim pojedincima koji su doprinijeli tome da Crna Gora bude nezavisna država“.\nMandić je rekao da je kosovski premijer Agim Čeku osumnjičen za ratne zločine i naglasio da do posjete Crnoj Gori dolazi nakon što je u Srbiji na referendumu usvojen Ustav po kojem se navodi da je Kosovo neotuđivi dio Srbije. Mandić je saopštio da je posjeta Čekua uperena protiv rukovodstva Srbije:\n„Trebalo je nekako uzvratiti i pokušati da se zada udarac i građanima Srbije i državi Srbiji i to je odlučeno da se uradi na način što će neko ko je najbliži Srbiji, a to je Crna Gora, primiti čovjeka osumnjičenog za ratne zločine i s njim navodno razgovarati o dobrim odnosima u regionu. Danas treba predsjednik Vlade Republike Crne Gore da postavi samo jedno pitanje Agimu Čekuu, a to je gdje su nestali Srbi sa Kosova, gdje su nestali Crnogorci sa Kosova, jer je Agim Čeku osumnjičen, ne da su mu krvave ruke do lakate, nego do ramena. To je čovjek osumnjičen za ratni zločin i on nije dobrodošao u Crnu Goru.“\nPored Srpske liste, protest je izrazila i opoziciona Socijalistička narodna partija koja je ocjenila da se tim crnogorska vlast stavlja na stranu onih snaga koje žele otcjepljenje Kosova od Srbije. Opoziciona Narodna stranka je posjetu nazvala skandalom, a Demokratska srpska stranka je najavila da će uputiti oštar protest Vladi Crne Gore. U Pokretu za promjene je ocijenjeno da je posjeta kosovskog premijera Agima Čekua dobra, ako se razgovara o administrativno tehničkoj saradnji. Funkcioner ove stranke Zarija Pejović je rekao za dnevnik „Dan“ da Crna Gora i Kosovo moraju razriješiti bezbjednosnu situaciju po pitanju prekograničnog kriminala i nelegalnog tranzita. „Bilo bi pozitivno olakšati pristup crnogorskih proizvoda tržištu Kosova koje broji oko dva miliona stanovnika, rekao je Pejović, dodajući da Crna Gora ne treba da se upušta u problem razriješavanja statusa Kosova, već da to treba prepustiti autoritetima velikih sila“.\nCrnogorski premijer Milo Đukanović je proteste zbog posjete kosovskog premijera nazvao "inercijom stare ksenofobične i autistične svijesti koja je razne narode i ljude proglašavala neprijateljima". Posjetom Čekua, Crna Gora nije nanijela štetu Srbiji koja ostaje partner Crne Gore u najvećem interesu, naglasio je Đukanović.\nU Prištini je poseta kosovskog premijera Podgorici ocenjena kao doprinos normalizaciji stanja i jačanju veza u regionu. Zvaničnici Vlade navode da se samo uspostavljanjem veza može krenuti u evro-atlantske integracije. “Nema razloga za zabrinutost jer poseta kosovskog premijera Podgorici ima za cilj stabilizaciju stanja i približavanje sa zemljama regiona”, izjavila je za Radio Slobodna Evropa portparol Vlade Uljpijana Ljama.\nKomentarišući upozorenja dela crnogorske opozicije da kosovski premijer Agim Čeku nije dobrodošao u Crnoj Gori, Ljama kaže da takav stav nije osnovan, jer premijer nikada niije donosio odluke koje mogu voditi destabilizaciji:\n“Svaki korak Vlade Kosova u poslednjih sedam godina ima za cilj stabilnost. Cilj posete premijera Podgorici je jačanje odnosa između Kosova i Crne Gore.”\nLjama dodaje da je Kosovo strateški partner Balkana i Evrope. Kosovo, ističe Ljama, danas ima privrednu saradnju sa skoro svim zemljama regiona. Međutim, dodaje da je nedostaje izgradnja odnosa sa Srbijom:\n“Želimo dobrosusedske odnose i sa Srbijom, ali tek onda kada ova zemlja postane demokratska.”\nPre posete Crnoj Gori, Čeku je u proteklom periodu imao susrete sa drugim zvaničnicima regiona. Nedavno je boravio u Makedoniji i Bugarskoj. Predviđeno je da sledeće nedelje poseti Slovačku, a zatim i druge evropske zemlje. Uljpijana Ljama kaže da je cilj navedenih poseta da se objasni zašto je Kosovo spremno da postane nezavisna država i gradi streteške odnose u regionu:\n“Kosovo ima demokratske institucije, trend pozitivnog razvoja i postoji volja većine za nezavisnošću, a ono ima i svoju agendu posle statusa.”\nLjama ističe kako je plan Kosova da sa zemljama u regionu ima partnerski odnos u kretanju ka evropskim integracijama:\n“Naša destinacija je Brisel.”\nU Srbiji se poseta Čekua Podgorici ocenjuje različito. Dok jedni tvrde kako je to antisrpski potez koji zahteva reakciju zvaničnog Beograda, drugi upozoravaju kaklo se mora prihvatiti realnost, odnosno, činjenica da je on Čeku međunarodno priznati premijer Kosova.\nAleksandar Vučić, generalni sekretar Srpske radikalne stranke:\n“To što je uradila crnogorska vlast jeste udarac nožem u leđa Srbiji i celokupan srpski narod u Crnoj Gori to doživljava na taj način. Radi se o očiglednom vracanju usluga za usluge na referendumu. To je nešto što će, bez ikakve sumnje, pogoršavati odnose između zvanične Srbije i zvanične Crne Gore jer zvati ratnog zločinca kakav je Agim Čeku, u trenutku kad se rešava pitanje statusa Kosova i Metohije, svakako nije prijateljski akt prema državi Srbiji i njenim građanima. Mislim da ni srpski narod u Crnoj Gori na to neće dobro reagovati, a i građani Srbije sada vide zašto i na koji način je prošao referendum o nezavisnosti Crne Gore i šta će tek crnogorska vlast morati da učini da bi platila skupu cenu za uspeh tog referenduma.”\nIvica Dačić, predsednik Socijalističke partije Srbije:\n“Ovaj potez se mogao očekivati, on je antisrpski, on je protiv Srbije. Mislim da treba da naiđe na oštru reakciju državnih organa Republike Srbije. Čeku je ratni zločinac na Kosovu i Metohiji. Mislim da svako ko ima kontakt s njim radi protiv interesa Srbije, bez obzira na to koliko Srbija ima dobre odnose sa Crnom Gorom i crnogorskim narodom.Uostalom, treba pitati Crnogorce na Kosovu i Metohiji koliko vole Agima Čekua.”\nĐjorđe Mamula, funkcioner Demokratske stranke Srbije:\n“Moglo bi se tumačiti da Podgorica želi da normalizuje odnose na Balkanu i da u tom pogledu daju svoj doprinos i sa premijerom Kosova, tako da reakcije nekih stranaka u Crnoj Gori mogu da se tumače kao znak netolerancije, pa i kao znak života u prošlosti. Oni moraju da prihvate realnost, odnosno, činjenicu da je on premijer Kosova i da mu to priznaju Ujedinjene nacije.”


Žitije Svetog Save - Teodosije - Online knjižara Dereta\nOvo Domentijanovo delo spada među najznačajnija a ujedno i najsloženija dela srpske srednjovekovne knjizevnosti. Tu je, po prvi put, u celini predstavljen životopis prvog srpskog arhiepiskopa i osnivaca samostalne srpske crkve. Obimne građa, bogatstvo sadržaja i značenja, stilsko-umetnička složenost, neka su od bitnih svojstava žitija.\nKapitalno delo iz stare srpske knjizevnosti Žitije Svetog Save Domentijana, štampan u originalu i u prevodu na savremeni srpski jezik objavila je SKZ u čuvenoj ediciji Kolo. Predgovor, prevod dela i komentare sacinila je dr Ljiljana Juhas-Georgijevska, a izdanje na srpskoslovenskom dr Tomislav Jovanović.\nGenerated: 18.06.57TRU CHACHE


Medijima, novinarskim udruženjima i nevladinim organizacijama se pridružilo i više od stotinu pojedinaca kako bi zajedničkim aktivnostima krenuli u borbu za slobodu medija u Srbiji.\nPrema rečima organizatora, interesovanje za ovu akciju je ogromno i grupa se uvećava iz sata u sat. Svako ko želi da se priključi može da pošalje mail na stojimuzvranjske@gmail.com.\nGrupa „Za slobodu medija“ je formirana u znak podrške Vranjskim novinama, koje su prošle nedelje ugašene usled političkih i ekonomskih pritisaka.\n„Gašenje ovih novina i štrajk glađu vlasnika i glavnog i odgovornog urednika Vranjskih Vukašina Obradovića jesu simboli situacije u kojoj se nalazi ogromna većina drugih nezavisnih medija u Srbiji, kao i sloboda medija u celini. Grupa je formirana u nedelji u kojoj su kulminirali napadi na slobodu medija i integritet i egzistenciju nezavisnih novinara. U samo jednom danu ugašene su Vranjske, dogodili su se napadi na istraživačkog novinara KRIK od strane partije na vlasti, a novinarke su ponovo bile meta napada na naslovnoj strani lista Informer“, navodi se u saopštenju koje su juče preneli brojni mediji.\nU međuvremenu grupa je pokrenula Fejsbuk stranu preko koje će šira javnost biti obaveštavana o daljim koracima.\nDo utorka 26. septembra u 16.30 akciji su se priključili:\n← Vučić najzastupljeniji u informativnim emisijama\nProdubljena podela između novinarskih udruženja →


"Održanje mira i inkluzivni lokalni razvoj- PBILD" - Ozon Media\nSremska Mitrovica – Koordinator mitrovacke Kancelarije za mlade, Nenad Radmanovic, predsednik Udruzenja SM Omladinski centar, Petar Samardžic i predsednica Udruženja Ženska inicijativa – Jefimija Daria Nedeljković, iz Sremske Mitrovice, prisustvovali su 26. marta, sa 150 mladih iz cele Srbije u prostorijama škole Art medija u Beogradu na završnoj konferenciji omladinske komponente zajedničkog programa UN-a na jugu Srbije „Održanje mira i inkluzivni lokalni razvoj- PBILD“, koja je realizovana u saradnji sa Ministarstvom omladine i sporta.\nRazgovaralo se o koracima ka izgradnji odrzivih, inkluzivnih usluga za mlade na lokalnom nivou. U toku radnog dela konferencije, omladinski radnici su imali priliku da čuju iskustva svojih kolega sa juga Srbije u uspostavljanju volonterskih servisa, omladinskih klubova kao i informisanja i profesionalnog razvoja. Za Mitrovčane je posebno interesantna bila radna grupa za uspostavljanje volonterskog servisa pri Kancelariji za mlade. Time bi u odredjenoj meri doprineli da se mladi našeg grada lično usavršavaju i time povećaju mogućnost da lakše nadju željeni posao, da steknu iskustvo i postanu koristan i bitan deo lokalne zajednice. Volonterizam u čoveku spaja pragmatičnost i idealizam. Jer volonter u isto vreme pomaže drugima, biva društveno koristan i samim tim unosi pozitivnu energiju i menja svest u svojoj okolini.\nKonferencije ovog tipa izuzetno su vazne da se omladinski radnici, koji se bave sprovodjenjem Lokalnih akcionih planova za mlade u svojim sredinama, upoznaju sa iskustvima onih Kancelarija za mlade i omladinskih udruženja koja su prošla kroz programe poput PBILD-ovog i sličnih, i da stecena saznanja pokušaju da primene u svojim Opštinama. Interesantno je to, da cesto najpozitivniji primeri dolaze iz manjih mesta poput Surdulice i Ivanjice, koje prednjače u uspostavljanju volonterskog servisa. Cilj mitrovačke Kancelarije za mlade, koja je na tom polju krenula od nule, jeste da dosegne najviše standarde i omoguci mladima našeg grada da sto pre postanu korisnici tog servisa.


Gde će sad Milo - Sputnjik Srbija\n05:37 08 Maj 2021\n22:20 25.10.2016 (osveženo 10:10 26.10.2016) Preuzmite kraći link\nJovan Vučurović, jedan od lidera opozicionog Demokratskog fronta, kaže za Sputnjik da je, što se tiče ovog političkog bloka, ovo potpuno „bezvezna i neozbiljna inicijativa DPS“.\n„Očigledno je da se ovde pravi račun bez krčmara. Jer imamo situaciju kada opozicija ne priznaje rezultate izbora koji su održani u jednoj potpuno neregularnoj atmosferi i imamo situaciju da manjine nisu završile svoju platformu“, smatra Vučurović.\nVučurović napominje da se DPS ne obazire na tu činjenicu i da, kako kaže, uskače sa jednim zaista čudnim kandidatom.\n„Taj kandidat bi posebno trebalo da bude interesantan manjinama, prvenstveno zbog akcije ’Lim‘, koju je svojevremeno radila Služba državne bezbednosti, čiji je Duško Marković istaknuti član decenijama. Rekao bih da je ovo ujedno i poruka delu opozicije da prihvati ulazak u vladu DPS-a u kojoj ne bi bio Milo Đukanović, ali mi iz DF-a verujemo da smo se svi u opoziciji dovoljno čvrsto obavezali da niko od nas ne ode putem izdaje i kolaboracije sa DPS-om“, zaključuje on.\nPolitički analitičar Dragomir Anđelković kaže za Sputnjik da se već tri meseca pre izbora u krugovima bliskim Đukanoviću pričalo da će Duško Marković biti kandidat za mandatara nove Vlade Crne Gore.\n„Radi se o čoveku koji je potpuno lojalan Đukanoviću, koji je njegov stopostotni izvršilac. Otuda imamo Đukanovića umesto Đukanovića — maskiranog Đukanovića koji će preko svog pulena poptuno nastaviti da vlada Crnom Gorom ako mu se to dopusti“, smatra Anđelković.\nAnđelković kaže da je Đukanović svestan da je njegov rok prošao i da mu je potrebna jedna vrsta kamuflaže kako bi mogao da amortizuje deo javnosti koji nije opoziciono nastrojen, ali je razočaran u sistem u zemlji.\nAnđelković smatra i da je Đukanović izgubio veliki deo svoje pozicije i na Zapadu koji je postao svestan njegovih mana i kriminalizacije društva.\n„Otuda hoće da marketinški olakša svoju poziciju tako što bi našli nekoga ko bi umesto Đukanovića nastavio da vlada na isti način kao on“, dodaje Anđelković.\n„To je samo pokušaj da se nastavi po starom i da se dobije neki period u budućnosti. I opozicija i javnost moraju biti svesni da se radi o velikoj prevari režima kako bi se produžio njegov rok trajanja.“\nNa pitanje Sputnjika kakve su šanse da se Đukanović naredne godine pojavi na predsedničkim izborima kao kandidat Anđelković kaže:\n„Da li će se Đukanović pojaviti ili ne, zavisi od procene u budućnosti — šta im olakšava direktno ili indirektno da zadrže kontrolu. Ja mislim da je Đukanovićev režim istrošen i da je veliko pitanje šta će biti do 2017. Jer Crna Gora je počela da se budi i ovo što smo imali sa pokušajem lažnog državnog udara revoltiralo je veliki broj građana. Đukanović je izgubio legitimitet i sad je samo pitanje kada odlazi sa vlasti, ali suštinski. A to podrazumeva odlazak čitave njegove ekipe“, zaključuje Anđelković.\nmandatar, izbori u Crnoj Gori, DPS, Vlada Crne Gore, Duško Marković, Milo Đukanović, Crna Gora


protiv 18 radnika SUP-a\nKRUŠEVAC - Kriminalitet na području Rasinskog okruga, koje pokriva SUP Kruševac, za sedam proteklih meseci je za 26 odsto manji nego u istom periodu prošle godine. Od januara do jula manji je broj krivičnih dela, a veća je efikasnost u rasvetljavanju kriminala , kaže načelnik SUP-a Kruševac Saša Vukadinović.\nNačelnik za saobraćaj u SUP-u Kruševac Dragan Jevtić upozorava na povećan broj saobraćajnih nezgoda na putevima Rasinskog okruga. Dogodilo se 650 nezgoda, što je za 120 više nego u istom periodu prošle godine. U saobraćajkama je poginulo 13 osoba, kaže Jevtić. Napominje da se u istom danu, 4. jula, u Kruševcu dogodilo čak devet saobraćajki.\nU sedmomesečnom bilansu kriminala na području šest opština Rasinskog okruga navodi se 1.026 krivičnih dela, od kojih su 267 počinjeni u privredi, a 759 se odnose na opšti kriminalitet. Zloupotrebom službenog položaja, falsifikovanjem isprava i nesavesnim radom privredi je naneta šteta više od 260 miliona dinara. Samo u julu u privredi su počinjena 43 krivična dela kojima su nesavesna odgovorna lica nanela štetu od 28.791.999 dinara. Protiv svih lica podnete su krivične prijave i poveden postupak pred sudskim organima.\nU proteklih sedam meseci zabeležena je i 21 teška telesna povreda, tri silovanja, 12 razbojništava, 21 tešku krađu, 23 krivična dela u oblasti narkomanije... Načelnik SUP-a Kruševac Saša Vukadinović kaže da je zbog teže povrede radnih obaveza i dužnosti protiv 18 radnika SUP-a u toku disciplinski postupak.\nKriminalistička policija ušla je u trag i licima koja su se "na veliko" bavila nedozvoljenim prometom motornih vozila i utajom poreza.


Naslovna Sport Ostali sportovi Rapid turnir u Čelarevu: Parnickom glavna nagrada\nU Čelarevu su protekla nadmetanja u okviru šahovskog rapid turnira.\nU konkurenciji su se našla desetorica igrača iz Bačke Palanke, Gajdobre i Čelareva. Odigrano je devet kola po Bergerovom sistemu žrebanja, a tempo igre je bio 15 minuta po učesniku za svaku partiju.\nDvojica majstorskih kandidata, Zlatko Parnicki iz Bačke Palanke i Nedeljko Pecelj iz Gajdobre, su takmičenje završili neporaženi, sa po osam poena, ostvarivši impozantan bilans od sedam pobeda i dva remija. Zbog toga je o prvaku morao da odluči dodatni cuger između njih dvojice. U ovom brzopoteznom meču uspešniji je bio stariji Parnicki, kome su pripali prvo mesto, pehar i nagrada od 4.000 dinara. Drugu poziciju i nagradu od 3.000 dinara osvojio je Pecelj, dok je trećeplasirani majstorski kandidat Miloš Zonjić iz Čelareva, kojem je uručeno 2.000 dinara.\nPrethodni tekstPoljoprivrednici od ove nedelje mogu da se prijave za subvencije\nSledeći tekstZabranjeno sakupljanje 17 zaštićenih vrsta flore i faune


Saopštenje Caritasa Internationalis povodom Svetskog dana humanitarnog rada - Caritas Srbije\nSaopštenje Caritasa Internationalis povodom Svetskog dana humanitarnog rada\nPovodom Svetskog dan humanitarnog rada koji se širom sveta obeležava 19. avgusta, Caritas Internationails je izdao saopštenje za javnost u kom podseća da je integralna ljudska ekologija jedino rešenje za globalne krize izazvane prirodnim katastrofama i ljudskim faktorom. Prenosimo vam u celosti ovo Saopštenje.\nSvetski dan humanitarnih akcija 2021. obeležen je mnogim krizama uzrokovanim kako ljudskim delovanjem, tako i prirodnim katastrofama. Tokom poslednjih nekoliko dana svedoci smo pada Avganistana pod Talibane i tragičnog potresa na Haitiju, koji je do sada odneo 1.500 žrtava. Osim ga, tu su i ekonomski kolaps i društveno-politička nestabilnost u Libanu, koji se suočava s najtežim razdobljem od građanskog rata, te mnoge dugotrajne krize u zemljama poput Ukrajine, Venecuele, Sirije i drugih. Na globalnom nivou, klimatske promene nastavljaju da nanose ozbiljnu i nepopravljivu štetu, tu su i milioni migranata, a globalna pandemija COVID-19 paralisala je globalizovani svet društveno i ekonomski.\nU ovom strašnom trenutku, Caritas Internationalis podseća kako su pogrešne političke odluke donele neizrecive patnje za najsiromašnije i podstiče donosioce odluka da preduzmu ispravne i potrebne radnje. Avganistan je živopisan primer u koji celi svet gleda besramno ćuteći i svedoči nevolji i očaju nevinih Avganistanaca koji su predati u ruke nedemokratskih i nemilosrdnih vojskovođa nakon 20 godina političke pratnje.\nŽensko dostojanstvo, dečja prava i načelo zaštite najugroženijih nisu ništa drugo do puke dobre namere dobronajernika kada u Avganistanu i drugde u kriznoj situaciji vidimo bespomoćne građane zanemarene i prepuštene svojoj sudbini. Slično, libanska kriza otkriva kako bi zdravo društvo mogli uništiti korumpirani politički čelnici, koji su skupili bogatstvo i četiri miliona ljudi sveli na siromaštvo, čak i bez osnovnih namirnica za život, poput hleba.\nPrirodne katastrofe koje pogađaju najsiromašnije nacije takođe su upozorenje da je potrebno obratiti veću pažnju na zaštitu, odbranu i spašavanje života odlučnim političkim delovanjem. Nedavni potres na Haitiju usred političkog haosa u zemlji predstavlja veliki humanitarni izazov. Konačno, šumski požar – za koji 2021. beleži jedno od najgorih godišnjih doba u poslednjih nekoliko decenija na globalnom nivou – suša, degradacija životne okoline, porast nivoa mora, poplave i tajfuni nastaju zbog nedostatka brige o prirodi što dovodi do klimatskih promena i ekološke krize.\nCaritas Internationalis, konfederacija od 162 članice koje rade sa lokalnim zajednicama u 200 zemalja i teritorija, svedoči neizrecivim patnjama prouzrokovanim ovim krizama. U skladu s poukom pape Franje, na ovaj Svetski humanitarni dan Caritas podseća da je jedino rešenje integralna ljudska ekologija, stavljajući interes i dostojanstvo ljudske osobe u središte svih aktivnosti i odluka. Bez odlučne političke volje donosilaca odluka i političkih čelnika, neće biti promena, a dobrobit najsiromašnijih ne može se osigurati. COP26 to mora rešiti kao hitan prioritet i doći do opipljivih i primerenih rešenja s dodelom odgovarajućih sredstava za njihovo ostvarivanje.\nNa Svetski humanitarni dan Caritas Internationalis podstiče donosioce odluka da preduzmu hrabre korake u rešavanju različitih pitanja, posebno povezanih sa klimatskim promenama, uticajem pandemije i političkim previranjima u Avganistanu i Libanu. Bez odlučne političke volje, ljudski je život u opasnosti, a jedan deo čovječanstva mora patiti i živeti u teškim uslovima nečovečnog siromaštva. Konfederacija poziva političke vođe i donosioce odluka na:\nObezbeđivanje bezbednosti avganistanskog stanovništva i zadovoljavanje osnovnih potreba libanskog naroda.\nDodeljivanje dovoljnih sredstava lokalnim zajednicama za uključivanje u razvojne aktivnosti u zajednici, poljoprivredne i nepoljoprivredne, kako bi se obezbedila sredstva za njihov život i njihovu prehrambenu sigurnost.\nDavanje primarne važnosti upravljanju katastrofama u lokalnim zajednicama, posebno aktivnostima smanjivanja rizika, kako bi se obezbedila sigurnost ljudi putem sistema ranog upozoravanja.\nPodsticanje lokalnih vlasti na blisku suradnju s lokalnim organizacijama civilnog društva i jačanje njihovih mehanizama odgovora s posebnim naglaskom na humanitarno delovanje radi rešavanja posledica klimatskih promena.\nOsiguravanje pristupa osnovnoj integralnoj zdravstvenoj nezi za najugroženije, uključujući vakcina protiv smrtonosnih bolesti.\nPredanost hitnom donošenju niza ekonomskih i industrijskih zakona i pravilnika, kako bi se minimizirao uticaj na globalno zagrevanje i degradaciju ekosistema.


BAUHAUS dolazi u Srbiju - Retail Serbia\nBAUHAUS dolazi u Srbiju\nDIY BAUHAUS uskoro bi mogao da otpočne svoje poslovanje i na srpskom tržištu otvaranjem prvog trgovačkog centra.\nPoznati nemački trgovac BAUHAUS uskoro bi mogao da otpočne svoje poslovanje otvaranjem prvog trgovačkog centra u Srbiji koji će se nalaziti u blizini Beograda. Gradonačelnik Beograda, Siniša Mali je izjavio da je kompanija BAUHAUS zainteresovana da izgradi trgovački centar u blizini IKEA centra koji je otvoren 10.avgusta u Bubanj Potoku uz Autoput Beograd - Niš.\nBAUHAUS bi za oko godinu dana trebao da otpočne svoje poslovanje i u Bosni i Hercegovini otvaranjem trgovačkog centra u Sarajevu. Objekat će se nalaziti u Opštini Novi Grad, zapošljavaće više stotina radnika i prostiraće se na 50.000 kvadrata.\nNezvanično, za operacije na srpskom tržištu biće zadužen deo menadžmenta BAUHAUS-a iz Slovenije. Kompanija posluje u 19. evropskih zemalja, a u našem regionu prisutna je u Hrvatskoj, Mađarskoj i Sloveniji. BAUHAUS u svojim maloprodajnim centrima nudi više desetina hiljada proizvoda za uređenje doma i bašte.\nDatum poslednje izmene 15 avgust 2017\nBAUHAUS stiže u Bosnu i Hercegovinu\nSrbija čeka Bauhaus, francuski Leroy Merlin zaobilazi Srbiju i otvara 13 novih maloprodajnih centara\nBAUHAUS za Retail Serbia: Dolazimo u Srbiju\nEkskluzivno: Najveći turski maloprodajni lanac dolazi na Balkan, prva lokacija Beograd


Prošić: Naseljavanje migranata u Medeno polje udar na Dejton\nNačelnik opštine Bosanski Petrovac\nNačelnik opštine Bosanski Petrovac Dejan Prošić upozorio je da bi eventualno naseljavanje migranata u Medeno Polje na području ove opštine predstavljalo direktan udar na Aneks sedam Dejtonskog sporazuma.\n"Takav način rješavanja migranstke krize predstavlja kršenje ovog aneksa, jer bi to sprečavalo ljude da se vraćaju na ove prostore, kao i samu integraciju stanovništva", rekao je Prošić novinarima danas nakon sastanka predstavnika Srba u Federaciji BiH (FBiH) u Medenom Polju.\nProšić je podsjetio da je većina stanovnika Bosanskog Petrovca i okolnih opština doživjela izbjeglički egzodus, napustila svoje kuće, a zatim se vraćala na svoja ognjišta, pokušavajući da organizuju normalan život na ovim prostorima.\nOn je naveo da je ova opština ranije donijela rezoluciju kojom se protivi načinu rješavanja migrantske krize koji su predložile vlasti Unsko-sanskog kantona.\n"Bosanski Petrovac dobio je danas podršku za ovu rezoluciju od nevladinih organizacija i legitimnih predstavnika stanovnika ove opštine, kao i Drvara, Grahova, Drinića, Istočnog Drvara, Glamoča i Bosanske Krupe", naveo je Prošić.\nOn je rekao da su učesnici današnjeg sastanka opredijeljeni da se bore za stanovnike ovih opština koji se ne mogu adekvatno nositi sa izazovom migrantske krize.\n"Viši nivoi vlasti trebalo bi da kreiraju investicione programe da se ekonomski ojačaju ove opštine, a ne da im natovare još i breme migrantske krize sa kojom ne bi mogli izaći na kraj", istakao je Prošić.\nPredstavnici Srba povratnika i Saveza srpskih udruženja Federacije BiH (FBiH) zaključili su danas na sastanku u Medenom Polju, kod Bosanskog Petrovca, da neće dozvoliti formiranje migrantskog centra u ovom srpskom povratničkom selu.\nDejan Prošić Bosanski Petrovac migrantska kriza\nProšić: Ne prihvatamo centar za migrante u Bosanskom Petrovcu\nDejan Prošić vodi u trci za načelnika\nDušan Prosić ustrijelio vuka\n1274 glasova 45%


FoNet portal :: Pretraga / tagId=33513\nTag: evrointegracije, Pogodaka: 187\nRezultati Demostatovog istraživanja, po kojima bi trećina građana glasala za ulazak Srbije u EU, dok bi se 51 odsto izjasnilo protiv, u velikoj je meri posledica prorusukog narativa, ali bi predsednik države i lider SNS Aleksandar Vučić u kratkom roku taj narativ mogao da promeni, saglasni su sagovornici Demostata.\nDiskusija o približavanju država Zapadnog Balkana Evropskoj uniji trebalo bi da se ubrza, izjavila je danas ministarska spoljnih poslova Nemačke Analena Berbok.\nPredsednik Stranke demokratske akcije Bakir Izetbegović sastaće se 6. jula u Briselu sa evropskim komesarom za proširenje Oliverom Varheljijem, ali bez prisustva Milorada Dodika i Dragana Čovića, čime će nastaviti rad na dogovoru postignutom pre deset dana sa predsednikom Evropskog saveta Šarlom Mišelom.\nSrbija i Republika Srpska (RS) nisu, ne mogu i ne smeju, ni najmanjom nesmotrenošću, učiniti bilo šta protiv svoje političke i vojne neutralnosti, jer bi tako u ukrajinskom sukobu postale strane u ratu koji nije njihov, ocenio je danas šef predstavništva RS u Beogradu Mlađen Cicović.\nUkrajina "gura" Zapadni Balkan\nProces proširenja Evropske unije na Zapadni Balkan ima problem kredibiliteta, ali može da dobije novu energiju pošto su Ukrajina, Moldavija i Gruzija prošle nedelje dobile evropsku perspektivu, ocenila je zamenica generalnog direktora Generalnog direktorata Evropske komisije za susedstvo i pregovore o proširenju Katarina Maternova.\nBliži EU standardima\nGeneralna sekretarka Saveta za regionalnu saradnju Majlindu Bregu izjavila je danas da postoji politička odluka kada će ekonomije zemalja Zapadnog Balkana postati punopravne članice Evropske unije (EU), ali postoji i odgovornost država regiona da svoje ekonomije približe evroskim standardima.\nPodrška Hrvatskoj za Šengen\nSlovenija je privržena ulasku država Zapadnog Balkana u Evropsku uniju kad za to ispune uslove, poručila je danas nova slovenačka šefica diplomatije Tanja Fajon i ponovila da Ljubljana podržava ulazak Hrvatske u Šengen, javila je agencija Hina iz Ljubljane.\nRačunate li na nas?\nPredsednik Srbije Aleksandar Vučić izjavio je danas na Globsek forumu u Bratislavi da se u junu neće desiti ništa u pogledu evropskih integracija Zapadnog Balkana i da nade polaže u decembar.\nEU spoljnopolitiči prioritet\nMinistar spoljnih poslova Srbije Nikola Selaković danas je u razgovoru sa ambasadorom Italije Karlom Lo Kašom tokom njegove oproštajne posete zahvalio Italiji na podršci koju pruža Srbiji na putu ka članstvu Srbije u Evropskoj uniji, što je prioritet njene spoljne politike.


Do 15. avgusta bez zakonskih kamata - East Side portal\nDo 15. avgusta bez zakonskih kamata\nRok za uplatu treće rate poreza na imovinu ističe 15.avgusta, a građani koji ne plate obaveze na vreme mogu da računaju na kamate koje će im uvećati zaduženja\nVeliki broj građana svoje obaveze u vezi namirenja poreza na imovinu plaća u ratama. Uobičajeno je da se one plaćaju tromesečno pa iz Poreske uprave podsećaju obveznike da 15. avgusta ističe rok za uplatu treće ovogodišnje rate. Kao što je već poznato, poreski obveznici - fizička lica, preduzetnici i pravna lica, do sredine februara imali su rok za uplatu obaveze za prvi kvartal godišnjeg poreza na imovinu za 2017. godinu. Iznos poreske obaveze koju je trebalo izmiriti na ime prvog kvartala bio je jednak iznosu poreza za poslednji kvartal prema rešenju za 2016. godinu.\nS obzirom da se prema Zakonu o porezima na imovinu, porez na imovinu plaća tromesečno, u roku od 45 dana od početka tromesečja, rok za uplatu druge rate je istekao 15. maja i sada je vreme za namirenje obaveza za treći kvartal, uz podsećanje da poslednju četvrtu ratu treba platiti najkasnije do 15. novembra.\nTo ističemo zbog toga što redovnim i blagovremenim izmirivanjem poreza obveznici izbegavaju obračun i naplatu zakonom propisane kamate zbog kašnjenja u plaćanju. Podsećamo, za svaki dan kašnjenja uplate poreza na imovinu obveznik plaća zateznu kamatu, a za izbegavanje plaćanja tog poreza predviđena je kazna od 5.000 dinara.\nObveznici poreza na imovinu su građani, preduzetnici i preduzeća, a prikupljaju ga lokalne samouprave koje poreska rešenja za tekuću godinu počnu da uručuju od maja. Važno je znati da obavezu plaćanja imaju svi vlasnici nekretnina bez obzira što nisu dobili Rešenja o zaduženju za tekuću godinu.\nSve potrebne informacije u vezi poreza obveznici mogu da potraže u nadležnim opštinskim odeljenjima Sekretarijata za javne prihode.\nekonomija\tporezi\timovina\trata\n01 # dude kobilanovic 11-08-2017 11:47\nimam pare da ve kupim necu da platim nista,sta mi mozete\n01 # dude kobilanovic 10-08-2017 16:56\nkoji nemamo platimo,a koji imamo nepatimo\n05 # vesna 09-08-2017 20:27\nkamatirajte nas ,bas nas briga,necemo da platimo. sloboda narodu!


ZAVIRITE U PRIPREMNE RADOVE ZA MUNDIJAL U KATARU Sve će biti spremno godinu dana ranije, već sada deluje NESTVARNO /VIDEO/\nPo prvi put u istoriji održavanja Svetskih prvenstava u fudbalu, jedno će se odigrati u zimskom periodu, tačnije od 21. novembra do 18. decembra u Kataru.\nRevolucionarni potez FIFA neće promeniti format i način nadmetanja, a kako najavljuju iz ove bliskoistočne zemlje, sve će biti spremno za Mundijal već godinu dana ranije.\nSvetsko prvenstvo u fudbalu 2022. godine\n"Potpisali smo ugovor preko interneta, I ODMAH RASKINULI" Čuveni srpski trener za Blic o prevari velikana: Nisu ispoštovali osnovne stavke\nČinilo se da je iskusni stručnjak na pragu novog angažmana, ugovor je čak bio i potpisan - ali ništa.\nPobednik Svetskog fudbalskog prvenstva u Kataru 2022. godine zaradiće čak 50 miliona dolara, a svaka reprezentacija će za plasman na Mundijal dobit po 10 miliona dolara, plus dva miliona dolara kao bonus za pripreme!\nBARSINA KONTRA Ronaldo: Razumem bojkot Mesija i momaka\nLionel Mesi nije pružio ruku Kristijanu Ronaldu, čestitajući mu izbor za najboljeg fudbalera 2016, jer nije ni bio u Cirihu u ponedeljak uveče.\n(UŽIVO) "OČEKUJEM DA NASTAVE SVOJ POLITIČKI ŠOU" Vučić uoči susreta sa Kurtijem u Briselu: Nikada nisam bio pristalica zamrznutog konflikta\nSteže se obruč oko sudija i tužilaca koji odugovlače: Nakon Srpske, i BiH dobija zakon o suđenju u razumnom roku


Interesovanje Evropljana za električne automobile – Sandžaklija\nInteresovanje Evropljana za električne automobile\nNeosporno je da popularnost električnih vozila iz godine u godinu raste, a trend se nastavio i tokom 2020. godine, uprkos pandemiji korona virusa. Sve je više proizvođača automobila koji svoju ponudu proširuju električnim vozilima, a brojne kompanije su specijalizovane isključivo za ovaj tip vozila.\nAutmobili sa unutrašnjim sagorevanjem imaju veoma loš uticaj na životnu sredinu i kvalitet vazduha. Iako je ovo samo jedan od brojnih ekoloških problema koji ugrožavaju zdravlje ljudi i očuvanje planete, svet je uvideo da mu mora pristupiti odgovorno i vlasti mnogih država ozbiljno rade na njegovom rešavanju.\nSve više evropskih zemalja najavljuje potpuno ukidanje automobila sa unutrašnjim sagorevanjem u skorijoj budućnosti. U skladu sa tim, radi se na podizanju svesti o svim benefitima električnih automobila za životnu sredinu, ali i za pojedinca.\nIpak, čini se da je nekim nacijama potrebno više ubeđivanja. U februaru ove godine, britanska kompanija Click4Reg sprovela je istraživanje kako bi utvrdila zainteresovanost Evropljana za električne automobile.\nPrvo su sakupljene informacije o ukupnom broju internet pretraga na mesečnom nivou, uzevši u obzir sve pretrage koje su sadržale sintagmu “električni automobil(i)”, kao i sve njene varijacije, ali i nazive brendova i modela električnih automobila koji danas postoje. U odnosu na ukupnu populaciju svake zemlje, dobijen je rezultat broja pretraga na 1000 stanovnika za mesec dana.\nOTKRIVAMO VAM LISTU ZEMALJA U KOJIMA VLADA NAJVEĆE INTERESOVANJE ZA ELEKTRIČNE AUTOMOBILE:\n1. Norveška – Norvežani su zauzeli ubedljivo prvo mesto sa 38,5 pretraga na temu električnih automobila na 1000 stanovnika za mesec dana. Jasno je da su znatiželjni da vide kakva je budućnost ovih vozila i spremni da doprinesu globalnoj promeni.\n2. Malta – Sa 31,2 pretraga na 1000 stanovnika, Maltežani su ozbiljno shvatili novi plan svoje Vlade iz 2020. o manjem zagađenju na ulicama i čini se da će rado prihvatiti subvencije za prelazak na ekološku opciju.\n3. Island – 26,6 pretraga na 1000 stanovnika\n4. Danska – 25,3 pretraga na 1000 stanovnika\n5. Irska – 24,8 pretraga na 1000 stanovnika\nU prvih deset zemalja našle su se i Švedska, Ujedinjeno Kraljevsvo, Holandija, Švajcarska i Finska. Na samom začelju tabele nalaze se Ukrajina sa 1,6, Moldavija sa 1,4 i Belorusija sa samo 1,0 pretraga na temu električnih vozila na 1000 stanovnika za mesec dana.\nPodaci istraživanja za zemlje Balkana pokazuju nam da, kao i u mnogim drugim oblastima, prilično kaskamo za ostatkom Evrope. Ne iznenađuje činjenica da je Slovenija najzainteresovanija za električna vozila i da se našla na 18. mestu, od ukupno rangiranih 38 država, sa 9,4 pretraga na 1000 stanovnika mesečno. Iza nje su Mađarska, Hrvatska i Rumunija.\nPri dnu tabele, nalaze se Bugarska (3,3), Albanija (3,2), Crna Gora (3,0), Bosna i Hercegovina (2,4) i konačno Srbija (2,2). Prema ovim podacima, Srbija je iskazala najmanje interesovanje za električne automobile u regionu.\nOvakve vesti nam moraju biti smernice i podstrek da u budućnosti intenzivnije radimo na podizanju svesti stanovništva o benefitima električnih automobila i drugih ekoloških rešenja koja će doprineti zdravlju naših građana, ali i celog sveta.\nVlada Srbije je 12. marta 2020. godine donela uredbu kojom se propisuje pravo na korišćenje subvencija za kupovinu vozila koja imaju isključivo električni pogon, kao i onih na hibridni pogon (kombinacija električnog pogona i motora sa unutrašnjim sagorevanjem).\nKada su u pitanju električna vozila, potencijalne korisnike na globalnom nivou najviše zabrinjava cena, a nakon toga i pitanja dužine punjenja baterije, autonomije odnosno dometa nakon punjenja, ali i dostupnosti stanica za napajanje.


Sud odlučio: Slike italijanskih majstora ostaju u Srbiji - Sputnjik Srbija\n03:07 29 Oktobar 2020\nSud odlučio: Slike italijanskih majstora ostaju u Srbiji\n17:26 07.12.2016 Preuzmite kraći link\nViši sud u Beogradu odbio je zahtev Tužilaštva pri Osnovnom sudu u Bolonji za privremenu zaplenu osam umetničkih slika izloženih u Narodnom muzeju u Beogradu, jer nisu ispunjeni zakonski uslovi za usvajanje zahteva.\nU saopštenju suda se navodi da je 29. novembra sud doneo odluku u kojoj je utvrdio da ne može da udovolji podnetom zahtevu za pružanje međunarodne pravne pomoći, koji mu je uputio javni tužilac pri Osnovnom sudu u Bolonji, imajući u vidu da nisu ispunjene zakonske pretpostavke koje su propisane Zakonom o međunarodnoj pravnoj pomoći u krivičnim stvarima.\nDonoseći takvu odluku, sud je, između ostalog, cenio da li u konkretnom slučaju postoje osnovi sumnje da su prijavljena službena lica iz Italije i Srbije preduzimanjem opisanih radnji, ostvarila zakonske elemente krivičnog dela nedozvoljene trgovine kulturnim dobrima ili nekog drugog krivičnog dela koje se goni po službenoj dužnosti, a koji osnovi sumnje bi bili razlozi za odobrenje mere privremenog oduzimanja predmeta od Narodnog muzeja u Beogradu, napominje sud.\nOdluka je putem međunarodne pravne pomoći dostavljena nadležnim organima Republike Italije.\nZamolnica Republike Italije sa zahtevom Tužilaštva pri Osnovnom sudu u Bolonji za privremenu zaplenu osam umetničkih slika stigla je u Viši sud u Beogradu 18. novembra 2015. godine.\nIstovremeno, zahtevana je i restitucija umetničkih dobara Republici Italiji, jer, kako su tvrdili nadležni organi te države, osim što predstavljaju materijalni dokaz u krivičnom postupku, reč je o dobrima koja su zakonito vlasništvo te države.\nU tužilaštvu u Bolonji u toku je krivični postupak protiv dva srpska i nekoliko italijanskih državljana zbog sumnje da su malverzacijama posle Drugog svetskog rata slike došle u Beograd.\nU pitanju su ulje na platnu „Portret kraljice Kristine od Danske“, slikara Ticijana, ulje na platnu „Madona sa detetom i donatorom“, slikara Jakopa Tintoreta, tempera na panelu „San Roko“, slikara Vitorija Karpaća, tempera na panelu „San Sebastian“, slikara Vitorija Karpaća, ulje na panelu „Poklonstvo deteta sa anđelima i svecima“, slika tempera na panelu „Madona sa detetom“, slikara Paola Veneciana, tempera na panelu „Madona sa detetom, sveci, blagovest, raspeće, triptih“ i tempera na panelu „Madona i dete na tronu“, slikara Spinela di Lula Spinelija.\nTim povodom istoričar umetnosti i kustos Narodnog muzeja Nikola Kusovac rekao je ranije Tanjugu da su pomenuta dela Italijani legalno prodali za vreme Drugog svetskog rata, kao i da su neka od tih dela bila izložena u Italiji 2004. godine, ali da tada osporavanja vlasništva ili zahteva za povraćaj slika nije bilo.\nU Narodnom muzeju su rekli da su sva umetnička dela u zbirkama Narodnog muzeja zakonito vlasništvo Republike Srbije i napominju da nisu dobili nikakav zvanični zahtev italijanskog tužilaštva povodom osam pomenutih slika.\nslike, narodni muzej, Italija


26.01.2022 15:30 Autor: Raport.ba\nKada je Philippe Coutinho u januaru 2018. godine prešao iz engleskog Liverpoola u špansku Barcelonu, postao je najskuplji nogometaš u historiji zimskog prijelazog roka.\nKatalonci su za dolazak brazilskog ofanzivnog veznjaka iskrcali čak 135 miliona eura, prema Transfermarktu, što do sada nije nadmašeno.\nIste je godine Liverpool dio novca iskoristio za dovođenje nizozemskog stopera Virgila van Dijka, za 84,7 miliona eura iz ligaškog rivala Southamptona, što je drugi najteži zimski transfer.\nSlijedi još jedan stoper, Francuz Aymeric Laporte, koji je za 65 miliona eura prešao iz španskog Athletic Bilbaa u redove engleskog Manchester Cityja, također 2018. godine.\nU Englesku je godinu kasnije stigao i američki krilni igrač Christian Pulisic, čiji je transfer iz njemačke Borussije Dortmund u Chelsea bio vrijedan 64 miliona eura.\nTop 5 najskupljih zimskih transfera dopunjava napadač iz Gabona, Pierre-Emerick Aubameyang, koji je 2018. također iz Borussije stigao u Arsenal za 63,8 miliona eura obeštećenja.\nMeđu 20 najvećih transfera u historiji zimskog prijelaznog roka spada i onaj Edina Džeke. U januaru 2011., Manchester City je, prema podacima Transfermarkta, platio za bosanskohercegovačkog Dijamanta njemačkom Wolfsburgu 35 miliona eura.\nPotukao je taj transfer mnoge dosadašnje rekorde – bio je to najveći izlazni transfer iz Njemačke, najveći transfer za jednog bh. igrača, kao i najskuplji transfer jednog nogometaša sa područja bivše Jugoslavije.\nSadašnji član italijanskog prvaka Intera pod ugovor sa Cityjem bio je do 2016. godine.\nTagovi: Edin Džeko Manchester City Wolfsburg\nDžeko neće početi utakmicu protiv Finske, ali ima nešto još gore\nHarry Kane više nije htio da šuti: Napadač se oglasio i raspametio navijače\nItalijani o nastupu napadača Intera: Izboreni penal spasio Džekinu večer\nGuardiola prekrižio dvije najveće zvijezde Cityja: Nađite novi klub\nU problemima i klub Edina Džeke. Finansijska policija upala u kancelarije Intera


Zimbabve: Od posljedica suše uginulo više od 200 slonova\n“Skoro sve životinje su pogođene sušom. Naravno, slonove je najlakše uočiti tokom patrola ili safarija, ali ugrožene su i mnoge vrste ptica koje obitavaju isključivo na visokom drveću, koje slonovi sada masovno ruše u potrazi za ostacima zelenila“, kazao je Farawo.\nU potrazi za hranom i vodom mnoge životinje bježe iz parkova u naseljena mjesta. Samo od početka ove godine od posljedica napada životinja u Zimbabveu su poginule 33 osobe.\nVlasti Zimbabvea traže dozvolu za veći izvoz slonova kako bi prikupili novac za bolju zaštitu njihovih staništa. U protekle tri godine iz Zimbabvea je u Kinu u Ujedinjene Arapske Emirate izvezen 101 slon, a Uprava za nacionalne parkove je od toga inkasirala tri miliona dolara.


Koje su to najveće IT kompanije u regionu?\n18/10/2012 | 09:57\nNajveća kompanija Adriatic regije iz sektora informatičke tehnologije (IT) po prihodu ostvarenom u 2011. godini ostala je zagrebačka M San Grupa, s ostvarenih 246 miliona evra, pokazuju objavljeni rezultati istraživanja koje konsultantska kompanija IDC Adriatics priprema treću godinu zaredom.\nAdriatic regija u ovom istraživanju obuhvata IT tržišta Hrvatske, Slovenije, Srbije, Bosne i Hercegovine, Makedonije, Crne Gore, Kosova i Albanije, a istraživanje je pokazalo kako je sto najvećih IT kompanija po prihodu u toj regiji prošle godine ostvarilo ukupne prihode od 2,53 milijarde evra te su zapošljavali nešto više od 13 hiljada radnika.\nU odnosu na godinu pre, njihovi su ukupni prihodi povećani za 2,2 posto, dok je istovremeno broj zaposlenih smanjen za 1,4 posto. Najveća kompanija po prihodu, navode iz IDC Adriatics, ostala je M San Grupa, regionalni distributer sa sedištem u Zagrebu s ostvarenih 246 miliona evra prihoda, a među prvih pet su još i Comtrade Grupa iz Beograda, slovenačka Avtera, IBM i regionalni sistem integrator S&T Group.\nNakon umerenog rasta zabeleženog u 2010. godini, navode iz IDC Adriatics, vodeće kompanije u regije ostvarile su skromno povećanje prihoda i u prošloj godini. Ali, dodaju, kretanja između zemalja i pojedinih kategorija preduzeća “snažno variraju, odražavajući konjunkturu u pojedinim zemljama te sposobnosti pojedinog preduzeća da se prilagode izazovima zaoštrenih uslova poslovanja”.\nPosmatrano prema pojedinačnim kategorijama unutar IT sektora, u kategoriji regionalnih i lokalnih informatičkih kompanija, pružatelja IT usluga i proizvođača softvera vodeće tri kompanije ostale su, kao i godinu ranije, ComTrade Group, S&T Group i Asseco SEE, dok je na četvrto mesto uskočio hrvatski Combis.\nMeđu distributerima IT opreme vodeća kompanija je M San Grupa, a slede je Avtera iz Ljubljane i PiN Computers iz Novog Sada, dok lestvicu u maloprodaji informatičkih proizvoda ponovo predvodi Eurotrade iz Rovinja.\nElektrodistribucija Kosova prodata Turcima, privedeno 66 demonstranata\nGrčka i ‘trojka’ dogovorile većinu mera štednje


State Department: SAD ne zna tko je oborio malezijski Boeing - Russia Beyond Croatia\nState Department: SAD ne zna tko je oborio malezijski Boeing\nSAD odbija objaviti podatke svoje obavještajne službe o obaranju malezijskog aviona, ne znaju točno tko je stisnuo dugme za lansiranje rakete, ali je uvjerena da odgovornost leži na Rusiji, čije informacije o položajima ukrajinske vojske nisu točne, izjavila je predstavnica State Departmenta SAD-a Maire Harf, a prenosi agencija ITAR-TASS.\n„Objavili smo već svoju procjenu“, rekla je. „Objavili smo onoliko informacija koliko je trenutno moguće, sve što smo mogli otkriti javnosti i što leži u osnovi naše procjene. I nastavljamo raditi na tome da pred javnost iznesemo još više podataka.“\n„Smatramo i verujemo da je raketa SA-11 ‘Buk’ lansirana s teritorija Ukrajine koja je pod kontrolom proruskih separatista“, rekla je Harf. „Objavili smo fotografiju na kojoj je zabilježena putanja ove rakete. Ona se temelji na tajnoj informaciji i ne možemo objasniti odakle nam je to poznato.“\n„Objavili smo informaciju i o tome zbog čega smatramo da su dvije alternativne teorije, koje su iznijeli Rusi, neodržive“, dodala je Harf.


Stariji Zverev otkrio tajnu Sašinog uspeha u meču sa Novakom\nIzvor: B92, 30.Jul.2021, 22:38\nBrat Aleksandera Zvereva otkrio je "tajnu uspeha" u meču nemačkog tenisera sa Novakom Đokovićem.\nZverev je napravio preokret za pamćenje i sa 1:6, 2:3, stigao do pobede od 1:6, 6:3, 6:1.\n"Gubio je 6:1 i 3:2, kada je Novak servirao. Saša je promenio znojnicu, umesto svetlo pink i crvene, >> Pročitaj celu vest na sajtu B92 << stavio je crno-belu. To su boje Nemačke i tad sam pomislio, 'sad će sve da preokrene'. Mislim da je ta znojnica bila tajna uspeha", rekao je Miša Zverev.\nAleksander Zverev će se za zlato boriti sa Karenov Hačanovim iz Rusije.\n"Mislim da će Saša uspeti. Koncentrisan je i želi to zlato. Sada igra protiv Hačanova. On je neverovatno dobar igrač i Saša je već gubio od njega. Ipak, pobediti Novaka u polufinalu bio je veliki izazov. Kada uradite tako nešto osećate ogromno samopouzdanje. Saša je dvometraš, ali u tom finalu će se osećati kao da ima 2.20", našalio se stariji Zverev.\n"Za to se borimo sve vreme. Pobedite najboljeg na svetu za Nemačku, na Olimpijskim igrama. Nema ništa bolje od toga. Oseća odgovornost na svojim framenima, ali nosi to sa dignitetom, voli da igra pod pritiskom", zaključio je Miša.


Novi Sad: Traži se postupak protiv predsednika Studentskog parlamenta\nProtesti protiv Vlade Vojvodine, FOTO: Norbert Šinković\nStudentska unija Filozofskog fakulteta u Novom Sadu traži pokretanje disciplinskog postupka protiv predsednika Studentskog parlamenta Univerziteta u Novom Sadu, Borisa Novakovića.\nKako unija tvrdi, Novaković time što je kao predsednik učestvovao u organizaciji i govorio na protestu protiv Vlade Vojvodine prekršio najviša pravna akta Univerziteta.\nPredsednik Studentskog parlamenta Boris Novaković je pre, ali i za vreme protesta protiv Vlade Vojvodine nekoliko puta naglasio da iza zahteva da se pokrajinska Vlada smeni stoje i studenti iz Novog Sada.\nKako predsednica Studentske unije Filozofskog fakulteta u Novom Sadu, Sanja Kljajić tvrdi, Novaković osim toga što je nelegitimno na čelu Studentskog parlamenta, svojim izjavama i učešćem kao govornik na protestu grubo prekršio najviša akta Univerziteta.\n“On apsolutno nema legitimitet, takođe nema ni pravo da istupa ispred studenata Univerziteta u Novom Sadu, niti ima pravo da jedan politčki skup organizuje sa mesta studentskog predstavnika. Ono što je kasnije sporno, jeste da nakon toga što je istupao u medijima kao organizator on direktno je učestvovao u tom procesu - Novaković je na protestu održao politički govor. On je tada rekao da su studenit izašli na ulice da bi pokazali svoju snagu, ali zapravo to nije tačno jer je bilo svega stotinak studenata koji su se pojavili na skupu”, naglašava Kljajić.\nOna je dodala da Novaković kao nosilac predsedničke funkcije, podržao i peticiju opozicionih partija u Vojvodini za ostavku premijera Vlade Vojvodine Bojana Pajtića, što je jasno političko delovanje koje takođe nije podržano većinom glasova u Parlamentu.\nStudentska unija Filozofskog fakulteta pozvala je rektora Univerziteta u Novom Sadu da reaguje i iznese ovo pitanje pred Senat, kao i dekana Ekonomskog fakulteta, na kom Novaković studira, da pokrene disciplinski postupak, i tako spreče direktno mešanje politike u rad visokoobrazovnih institucija.\n“Boris Novaković ima puno pravo da istupa kao pojedinac, ali je nedopustivo da, pozivajući se na studente ovog univerziteta, iznosi svoja politička ubeđenja”, stoji u saopštenju organizacije.


Turski predsednik Redžep Tajip Erdogan izjavio je danas da će turska vojska nastaviti i proširiti ofanzivu na severu Sirije. Cilj akcije turske vojske jeste da eliminiše kurdsku miliciju koju Ankara smatra terorističkom organizacijom.\nU govoru koji je prenosila turska televizija, Erdogan je obećao da će "očistiti od terorista Minbedž", sirijski grad na oko 100 kilometara istočno od Afrina, prenosi Frans pres.\nTurska vojska je pre sedam dana pokrenula ofanzivu u Afrinu, enklavi pod kontrolom kurdskih jedinica koje Turska smatra produženom rukom kurdskih pobunjenika na jugoistoku Turske.\nSAD bi bile najzadovoljnije kada bi se turske trupe "sklonile" iz sukoba u pograničnom sirijskom gradu Afrinu, rekao je u četvrtak savetnik američkog predsednika za unutrašnju bezbednost Tom Bosert.\nOn je pozvao turskog predsednika Redžepa Tajipa Erdogana da se fokusira na "dugoročne strateške ciljeve" mirnodopske Sirije.\nI generalni sekretar NATO-a Jens Stoltenberg pozvao je u četvrtak Tursku da ograniči upotrebu sile na severu Sirije.\nOn je rekao da je sa turskim predsjednikom Redžepom Tajipom Erdoganom, kao i sa drugim NATO saveznicima, razgovarao o razvoju događaja u tom području.\nStoltenberg je dodao da je Turska "saveznik koji je najviše ugrožen terorizmom" i da sve nacije imaju pravo da se brane, ali je napomenuo da odbrambene mere treba sprovoditi "proporcionalno i ograničeno".


Bane Bojanić: "Drago mi je što nisam pogrešio, kada je pesma u pitanju"! - Mondovizija\n21/06/2019 21/06/2019 Semir Kaljic0\n“Kada jesnom zakoračite u muzičke vode, tu uvek i ostanete, bez obzira da li ste aktivni u muzici ili ne. Svakako da sam pratio šta se dešava na polju muzike, ali ne znam da li mi je to pomoglo kada sam odlučio da se vratim i kada sam izabrao pesmu. Ispostavilo se, po ko zna koji put da nisam pogrešio kada je izbor pesme u pitanju.\nAko ne osetim nešto u sebi kada oreslušavam demo verziju pesme, tada nepogrešivo znam da li je ta pesma za mene ili nije. Tako je bilo i kada je pesma “Neka” u pitanju i ispostavilo se da sam bio u pravu kada sam se odlučio za nju” – priznao nam je Bojanić.\nJelena Karleuša najplaćenija zvijezda na estradi\nSeverina novu pjesmu posvetila sinu: “Rođeno moje” je moja najljepša pjesma


Najveća filmska razočaranja: “Matriks 3” - WANNABE MAGAZINE\nNajveća filmska razočaranja: “Matriks 3”\nČak ni prvi nastavak nije uspeo da dostigne slavu originala, ali je dao nekoliko scena za pamćenje i zabavio je publiku. Poslednji deo “Matriks” (The Matrix) triologije je trebalo da bude velika završnica, ali je taj efekat izostao.\nOčekivanja: Nakon polovičnog uspeha drugog filma, treći film je trebalo da vrati priču na pravi put i oduševi publiku. Završnica revolucije je bila na pomolu i publika je bila nestrpljiva.\nJedan od najzapamćenijih likova u filmskoj istoriji\nRazočaranje: Film su pokosile loše kritike, najviše zamerajući što se stekao utisak da gledamo kompjutersku igru na velikom platnu. Likovi su bačeni u drugi plan, a specijalni efekti su zauzeli njihovo mesto.


Utakmicu iz Zenice prenosi pet TV kuća - Portal 072info\nFudbalska repreznetacija Bosne i Hercegovine i Slovačke odigrat će u petak 6. septembra i u utorak 10. septembra kvalifikacioni dvomeč.\nPrvi susret, koji se igra u Zenici sa početkom u 20,15 sati, prenosit će pet tv. kuća i jedan internetski kanal-saznaje Repreznetacija.ba portal.\nU Bosni i Hercegovini utakmicu sa Bilinog polja gledat ćemo putem državne televizije BHT 1, dok prijenos realizira i slovačka DajTo televizija.\nDuel Zmajeva sa slovačkim reprezentativcima prenosit će još OTE Sport 1 u HD formatu, te ESP Gol Stadium i ESP Gol T Multigol. U određenim zemljama zainteresovani ovu utakmicu mogu pratiti i putem Youtube kanala “Qualifiers 2014”.


Počela izgradnja servisnog objekta ispred Đalovića pećine\nUprava javnih radova i izvođač, "Novi Volvoks" počeli su izgradnju servisnog objekta ispred Đalovića pećine, kao i probijanje otvora za potrebe njene turističke valorizacije.\nKako navode iz Uprave javnih radova, iako je skoro kraj decembra, povoljne vremenske prilike omogućile su intenzivne građevinske aktivnosti u Đalovića klisuri, kao što su betoniranje temelja i armiranje osnove budućeg ugostiteljsko-servisnog objekta ispred pećine, miniranje ulaza i montažu elemenata žičare.\n"Servisni objekat će, na pristupnom platou površine oko 660 metara kvadratnih, sadržati trgovački prostor, prostorije za hitnu pomoć, vodiče, spasioce, speleologe, kancelariju, radionicu, depo, sanitarne i prateće tehničke prostorije", navodi se u saopštenju.\nOd ovog objekta do samog ulaza u pećinu, kako dodaju, vodiće staza dužine oko 60 metara i minimalne širine 2,2 metra.\n"Staza će posjetioce najprije voditi do platoa sa rampom za kontrolu prolaska, nakon kojeg se kroz tunel dužine 30 metara ulazi u jednu od najljepših pećina, ne samo u Crnoj Gori, već i u regionu", dodaje se u saopštenju.\nIz Uprave dodaju da su tekući radovi dio ugovora o realizaciji prve faze projekta koji imaju sa kompanijom "Novi Volvoks”, u vrijednosti od dva miliona eura.\n"Druga faza, koja obuhvata uređenje unutrašnjosti pećine u dužini od oko 800 metara, montažu specijalnih staza i rasvjete, počeće nakon završetka dijela radova prve faze, a ugovor za taj posao zaključen je sa kompanijom 'Permonte', na iznos od 2,6 miliona eura", navodi se u saopštenju.\nPodsjećaju da je u okviru zahtjevnog projekta valorizacije Đalovića pećine, u toku izgradnja žičare od manastira Podrvh do servisnog objekta ispred ulaza, ugostiteljsko- servisnog objekta na obali Bistrice, kao i rekonstrukcija puta Gubavač-Bistrica sa gradnjom novog mosta na Bistrici.\n"Ranije je završena izgradnja elektroenergetske infrastrukture, uključujući trafostanicu 'Bistrica' i put Bistrica-manastr Podvrh. Ukupna vrijednost svih ugovorenih radova je oko 23 miliona eura", zaključuje se u saopštenju Uprave javnih radova.


Ne žurite sa... (2)\nNe žurite sa… (2)\nKrstarica 20. avgusta 2015. 05:00\nPočeti da pušite: da budemo iskreni, ovo biste baš mogli i da preskočite – u potpunosti. Nećete delovati ni zrelije ni više „kul“ s cigaretom u rukama, samo će koža početi da vam propada i imaćete neprijatan miris (koji sami, zbog oslabljenog čula mirisa i zbog navike, nećete čak ni primećivati, samo drugi baš i neće uživati u vašem društvu).\nOdlučiti čime želite da se bavite kad odrastete: ma hajdete, koliko ima tinejdžera koji to stvarno znaju? Pored toga, nikada nije kasno da promenite mišljenje i počnete da se bavite nečim novim – ima i onih sa, recimo, 40 godina koji su počeli da se bave nečim što veze nije imalo ni sa školom koju su završili ni s njihovim dotadašnjim zanimanjem, pa su postali uspešni u tome.\nObići ceo svet: znamo koliko to uzbudljivo zvuči, ali još uvek niti imate svoj novac, niti je verovatno da bi vas roditelji pustili da odete na svako mesto koje poželite da vidite. Sva ta super mesta koja želite da vidite biće tu i kad budete nešto stariji, zato stvarno nema razloga za žurbu.\nNapiti se: hm, i nije baš neko iskustvo. Još je i gore ako toliko preterate da moraju da vam isperu želudac. Pijanstvo je još jedno iskustvo koje nikada ne morate da doživite – stvarno nije nimalo „kul“ da se ispovraćate na nekoga ili da se neko ispovraća na vas.\nIzgubiti nevinost: neki je izgube i s više od 20 godina, pa šta? Mnogo je važnije da to bude s pravom osobom, pa da vam cela stvar ostane kao lepa uspomena, nego da samo možete da kažete da ste i vi to uradili. A na pravu osobu nekad treba sačekati…\nNe žurite sa… (1)\nUgađati svima: naprotiv, sada je najbolje vreme da izgradite svoj stav i sopstveno mišljenje. Imaćete i u kasnijem životu situacije kada jednostavno ne možete da kažete „ne“, ma koliko vam nešto ne bilo po volji – bolje je da što pre naučite da isterate svoje (u razumnoj meri, naravno, ne može uvek da bude po vašem).\nReći „volim te“: sačuvajte ove reči za trenutak kada ih stvarno osećate i za osobu prema kojoj stvarno osećate ljubav. To nisu reči koje treba deliti unaokolo kao bombone.


U BiH sve manje ljudi, a sve više birača – mojKontakt portal – Radio Televizija Kontakt\nU BiH sve manje ljudi, a sve više birača\nU odnosu na izbore iz 2014. godine, broj birača upisanih u birački spisak za izbore u oktobru ove godine povećan je za nešto više od 70.000 i pored činjenice da nas je sve manje i da sve više ljudi napušta BiH.\nStručnjaci naglašavaju da u tome nema ništa sporno te da su u odnosu na prošle opšte izbore očekivali i veći broj birača na biračkom spisku.\n“Svako ko napuni 18 godina i izvadi ličnu kartu po automatizmu ulazi na birački spisak, dok se s njega skidaju oni koji umru i koji se odreknu državljastva BiH. Potpuno normalna situacija i očekivanja su bila da će oko 100.000 ljudi biti više na spisku nego što je bilo prije četiri godine”, rekao je Vehid Šehić, analitičar i bivši predsjednik Centralne izborne komisije BiH.\nKada je u pitanju posljednji centralni birački spisak, koji je Centralna izborna komisija BiH potvrdila na posljednjoj sjednici sa stanjem na dan 23. avgusta 2018. godine, na njemu se nalazi 3.352.933 birača, od čega 2.092.336 u Federaciji BiH i 1.260.597 u Republici Srpskoj. Zanimljivo je, recimo, da je u Republici Srpskoj prema razultatima popisa koje je objavio Republički zavod za statistiku broj stanovnika bio 1.170.342.\n“Ništa čudno. U Tuzli, recimo, ima više registrovanih birača nego ljudi koji žive. Na birački spisak posljednje četiri godine ulaze osobe koje su rođene od 1996. do 2000. godine i u narednim godinama za očekivati je da broj birača u BiH pada zbog negativnog prirodnog priraštaja kasnijih godina”, rekao je Šehić.\nJoš jedan od problema biračkih spiskova u BiH i prevelikog broja glasača je taj što se veliki broj umrlih osoba još nalazi na njemu. Nakon lokalnih izbora u BiH održanih 2016. godine zvaničnici su najavili reviziju biračkih spiskova i brisanje umrlih, međutim od toga nije bilo ništa, a odgovornost se samo prebacivala s jednih na druge.\nU CIK-u su tvrdili da oni ne mogu brisati ljude s biračkog spiska te da to treba da urade nadležna ministarstva unutrašnjih poslova RS, FBiH i kantona i to na način da im prvo matične službe dostave podatke o osobama koje su umrle, a da nakon toga kroz svoje baze podataka MUP-ovi to sprovede i proslijede Agenciji za identifikaciona dokumenta, evidenciju i razmjenu podataka (IDDEEA), na osnovu koje se i utvrđuje konačni birački spisak za izbore.\nBroj birača u BiH\n2012. 3.149.280 (bez Mostara)\nProzirne glasačke kutije\nBrus Berton, šef Misije OEBS-a, uručio je u petak CIK BiH 10.000 providnih glasačkih kutija i pripadajućih bezbjednosnih plombi, koje će prvi put biti korištene na predstojećim oktobarskim izborima, tako da dosadašnje metalne kutije odlaze u istoriju.\nKutije će biti raspoređene na oko 5.500 biračkih mjesta, a donaciju su finansijski podržale vlade Velike Britanije, Norveške i SAD.\n“Obezbijeđen je sasvim dovoljan broj transparentnih, providnih, glasačkih kutija za sva biračka mjesta da bi se uspostavilo povjerenje glasača”, rekla je Irena Hadžiabdić, predsjednica CIK-a.\nBerton je rekao da OEBS privodi kraju i ostale aktivnosti kako bi se unaprijedio izborni proces u BiH, a između ostalog i nadogradnju softvera za izvještavanje opštinskih izbornih komisija o izbornim rezultatima.\nMorin Kormak, ambasadorka SAD, rekla je da su kutije nabavljene da bi se povećali povjerenje i transparentnost u izbornom procesu u BiH. Guri Rusten, norveški ambasador, rekao da u BiH postoje brojni problemi, a jedan od njih je i to što nije postignut dogovor u vezi s izmjenama Izbornog zakona, dok je Rut Vajsman, optravnik poslova u Ambasadi Velike Britanije, rekao da je prethodni izborni proces u BiH s pravom bio kritikovan, kako od građana, tako i od institucija.\nKlizište im došlo skoro do kuća: Gradnja novog Kliničkog centra stanarima zagorčala život


LUKA BOJOVIĆ – Kragujevčani – Najposećeniji portal u Šumadiji\nOznaka: LUKA BOJOVIĆ\nGodine saradnje Luke Bojovića sa Jovanom Vukotićem, vođom škaljarskog klana, pored toga što su dovele do povezanosti krivičnim delima, ovim grupama donele su i iste neprijatelje. Poznanstvo Luke Bojovića i vođe škaljarskog klana Jovana Vukotića datira još od pre hapšenja Luke u Španiji. Dvojica vođa počela su da sarađuju dok je Luka Bojović bio na […]\nPosted in: AktuelnoTagged: HAPSENJE, JOVAN VUKOTIĆ, Kokain, LUKA BOJOVIĆ, SARADNICI, SARADNJA, ŠKALJARSKI KLANLeave a commentKragujevčani\t 15/09/2018\nPrema nezvaničnim informacijama, Miloradović je usmrćen oko 20.30 sati kada je na njega pucano sa motora u pokretu u Višnjičkoj ulici. Ubice su se nakon likvidacije navodno uputile preko Pančevačkog mosta, a policija je pokrenula akciju „Vihor“, u okviru koje su pojačane patrole, zbog čega je Beograd sinoć bio u blokadi. Miloradović, koji je […]\nPosted in: AktuelnoTagged: AUTOPERIONICA, KARABURMA, LUKA BOJOVIĆ, ubistvoLeave a commentKragujevčani\t 28/05/2018\nZBOG NJIH SU UBIJALI I „PADALI“ Ovo su najveće ljubavi ŠEFOVA PODZEMLJA Srbije i Crne Gore (FOTO)\nSupruge poznatih članova domaćih kriminalnih krugova na ulici privlače i veću pažnju od svojih jačih polovina. Mlade i atraktivne, glavne dame podzemlja mame uzdahe brojnih muškaraca, ali budući da se zna „ko stoji iza njih“ malo ko se usudi da im priđe. Klikom na sliku dobijate tekst Da ove lepotice znaju da uživaju nedavno je […]\nPosted in: EstradaTagged: DARKO ŠARIĆ, KRIMINALCI, LUKA BOJOVIĆ, SUPRUGE, zeneLeave a commentKragujevčani\t 23/04/2018


POKER U LONDONU: Čelsi ubedljiv protiv Kristal Palasa | Novosti.RS\nPlavci su na "Stamford Bridžu" slavili sa 4:0. Svi golovi u Londonu postignuti su u drugom poluvremenu.\nIgrao se 50. minut, dosta gužve bilo je u šesnaestercu gostiju, Odoi je pokušao da udari loptu, odbila se do Šilvela koji volejem donosi vođstvo Čelsiju.\nStrelac prvog gola Ben Šilvel odlično je poslao loptu u šesnaesterac, gde je najviši u skoku bio Kurt Zuma, igrao se 66. minut 2:0.\nKORONA U LIVERPULU: Posle Alkantare i Mane pozitivan\n03. 10. 2020. u 08:34\nMičel je u 78. minutu oborio Abrahama u šesnaestercu gostiju, bio je to penal za izabranike Frenka Lamparda, a realizovao ga je Žoržinjo.\nMajkl Olirer je i tri minuta kasnije pokazao na "belu tačku", Mamadu Sako je udario u nogu fudbalera Čelsija, a Italijan je još jednom bio siguran sa penaltika za konačnih 4:0.\nfudbal Premijer liga FK Kristal Palas FK Čelsi\n16:32 STUDENTI PODELILI 3.550 PAKETIćA: "Mašinci" organizovali akciju


Pamela je bila kandidatkinja za medalju, a za skok je dobila – nulu (VIDEO)\nKanađanki popustila koncentracija\nSlomovi favorita se ni na jednom takmičenju ne dešavaju toliko često kao na Olimpijskim igrama. Veliki pritisak, velika očekivanja i svest da je šansa sada, a ako se ne iskoristi, naredna je za četiri godine, dovode do kraha onih koji nisu mentalno kao Spartanci.\nPored ostalih, osetila je to na svojoj koži Pamela Vor, kanadska skakačica u vodu, koja je u Tokio došla kao kandidatkinja za medalju, sa brojnim odličjima >> Pročitaj celu vest na sajtu MozzartSport.com << s velikih takmičenja za sobom, a za skok na Igrama dobila je – nulu.\nVor je skakala sa daske na visini od tri metra i očigledno joj koncentracija nije bila na potrebnom nivou. Krenula je da izvede skok, odbacila se dva puta od daska i onda se bukvalno samo „bućnula“ na noge u bazen. Nikakvu izvedbu Pamela nije imala, zato je i ostala bez ocene. A samim tim i bez plasmana u finale takmičenje.\n„Uradila sam sve što je bilo potrebno da bih došla u Tokio, ali i ja sam samo ljudsko biće, koje može da pravi greške. Nadam se da ćete se navići na mene, jer ću i dalje biti tu, neću odustati“, poručila je Vor.


Srbi najbolji u paraglajdingu u Vršcu\nSrpski piloti su bili među najboljima tokom proteklog vikenda u Vršcu gde je održano takmičenje za svetski kup u preciznom sletanju paraglajderom.\nNa takmičenju na Vršačkoj kuli u kojem je učestvovalo 111 pilota iz celog sveta i koje je organizovao Vazduhoplovni savez Srbije, uz podršku Ministarstva omladine i sporta, Sportskog saveza Srbije i opštine Vršac, pobedu je podelilo šest pilota.\nPiloti su ovom prilikom poletali sa Vršačke kule sa visine od 399 m. Njihov zadatak bio je da slete na cilj koji je prečnika svega 2 cm, a svako odstupanje od zadatog cilja se “kažnjavalo” poenima.\nNakon doigravanja, prvo mesto su podelili srpski takmičari Jovan Novak i Iva Pavlov, a na trećem mestu u generalnom plasmanu našao se Valeri Cvetanov iz Bugarske.\nU ženskoj konkurenciji, na prvom mestu našla se Rika Vidžajanti iz Indonezije, dok su drugo mesto podelile srpska i indonežanska takmičarka Milica Marinković i Ike Adžu Vulandari.\nU takmičenju timova prvo mesto takođe su podelili srpski "No name" i indonežanski tim "Garuda Prima 2".\nČetvorica srpskih pilota su prošlu godinu završila u deset najboljih u ukupnom plasmanu svetskog kupa: Ivan Pavlov (7), Slobodan Maletić (6), Dejan Valek (5) i Goran Đurković (1. mesto i pobeda u Superfinalu svetskog kupa). Ove godine najavljuju medalju na svetskom prvenstvu koje će se uskoro održati u Albaniji. Na trećem mestu ove godine u Vršcu našao se tim Češke.\nSrbija je trenutno među 56 nacija rangirana kao najbolja na listi koju objavljuje Svetska vazduhoplovna federacija.\nVršac je inače dobro poznato letelište za disciplinu precizno sletanje paraglajderom, na kojem je pre tri godine održano i Evropsko prvenstvo. U susret ovom svetskom kupu, Vazduhoplovni savez Srbije je uz veliku pomoć opštine Vršac vredno radio na proširenju starta kod Vršačke kule, prenosi Vršac online portal.


Kosovski dileri zarađuju milijarde evra - Prnjavorski informativni portal\nKosovski dileri zarađuju milijarde evra\nBy prnjavorski Juni 7, 2015\nPrema policijskim procjenama, kosovska narko mafija “obrne” desetak milijardi evra godišnje, a na evropsko “tržište” otpada 65 odsto kupnih količina droge.\nNa listi kriminalnih aktivnosti na Kosmetu prednjače lica koja se bave prodajom narkotika, a predvode ih bivše vođe takozvane OVK, čije se bogatstvo mjeri stotinama miliona evra.\nPoliciju zabrinjava enorman porast zavisnika mlađih kategorija, uzrasta od 14 do 18 godina, koje preprodavci droga u uslovima niske zaposlenosti “lako zavode” – 20.000 lica ima status “zavisnika”.\nUz Prištinu i Uroševac, distributivni centri postali su Đakovica i Dečani, za koje se sve učestalije i u policijskim izvještajima koristi termin “zabranjen grad”.\nNaime, umjesto policije, kontrolu teritorija ova dva grada vrše kriminalni klanovi pod kontrolom bivših vođa takozvane OVK, predvođeni klanom Ramuša Haradinaja i njegovog brata Dauta.\nKlan Haradinaj preuzima kontrolu i regiona Peć, koji je bio pod kontrolom klana Nasera Keljmendija.\nPolicijski izvještaji potvrđuju da broj zavisnika i švercera droge u Metohijskoj kotlini iz dana u dan raste i da ta bolest prijeti da ugrozi šire područje Kosova i Balkana.\nTokom prošle godine na Kosmetu je zaplijenjeno više stotina kilograma različitih opojnih sredstava, a najviše na području Đakovice – dvadeset kilograma heroina, 300 kilograma marihuane i oko tonu drugih opojnih sredstava.\nU istom periodu, samo u Đakovici uhapšena su 282 lica različite životne dobi, uključujući i desetak maloljetnika. Najmlađi zavisnik ima 12 godina, a najstariji 54.\nPutevi kojima se prebacuje heroin u zapadnu Evropu iz Avganistana preko Turske, Bugarske i Makedonije vode do Uroševca, glavne destinacije. Jedan tranzitni put od Uroševca vodi preko Prizrena, Đakovice i Peći do Rožaja, a potom do Sarajeva.\nOvaj “tranzitni put” ukršta se sa “tranzitnim pravcem” kojim se preko primorskih gradova u Albaniji i Ulcinja u Crnoj Gori snabdijeva tržište u Italiji.\nTranzitni put ili “zelena transverzala” od Uroševca preko Prištine vodi do južne Mitrovice i dalje preko Novog Pazara ponovo do Sarajeva.\nPosljednjih godina tranzit droge putevima sa Kosmeta preko centralne Srbije – opada, izuzev na pravcu Uroševac – Gnjilane – Bujanovac.\nPolicijski izvori ističu da je Uroševac postao distributnivni centar zbog prisustva NATO trupa i blizine američke baze “Bondstil”.Neki izvori tvrde da se dopremanje i distribucija droge vrši uz znanje američkih vojnika.\nDo prevlasti narko bosova iz Đakovice nad klanovima iz Peći i Prištine došlo je prije tri godine, poslije otvaranja granica Albanije i Kosova i hapšenja narko bosa iz Peći Nasera Keljmendija.\nU policiji tvrde da je klan Keljmendi držao pod kontrolom cijelu teritoriju Kosova, a danas vodeću ulogu ima klan Haradinaj, koji blisko sarađuje sa bosovima mafije iz Crne Gore.\nProcjenjuje se da kosovska narko-mafija godišnje “obrne” nekoliko milijardi evra, a na evropsko “tržište” otpada 65 odsto ukupnih količina droge.\nU izvorima bliskim međunarodnim policajcima procurile su informacije da je nedavni upad terorista u Kumanovu organizovala grupa bliska Ramušu i Dautu Haradinaju.\nRamuševi /ubijeni/ tjelohranitelji trebali su da dobiju milion evra od oko pet miliona, za koliko je Haradinaj ugovorio preuzimanje kontrolnog punkta “švercera droge u Kumanovu”.\nMeđunarodni i posebno srpski policijski izvori nedavni upad terorista u Kumanovo sve više povezuju sa pokušajem klana Haradinaj da destabilizacijom regiona, uz preuzimanje kontrole puteva droge, obezbijedi prostor za odgađanje odluke o formiranju Specijalnog suda za ratne zločine nad Srbima. srna\nPrnjavorski portal – fotos: pogled sa Ljubića prema jezeru\nBuhtle sa kremom\nBy prnjavorski 17 minuta ago 0\nUstaški grafiti poziv na genocid nad Srbima


KORONA UNIŠTAVA NAŠU INDUSTRIJU Stranci otkazuju narudžbe iz Srpske - Srpskainfo\nSvi naši partneri iz inostranstva su redukovali ugovore prema nama, odnosno količine, pa je došlo je do osjetnog pada u našem sektoru za oko 30 odsto. Drugi problem je u tome što je kompletno u Evropi stala prodaja. Firme sa kojima radimo ne prodaju predviđene količine, čak ni one dogovorene. Skladišta roba širom Evrope su uglavnom puna, trgovine ne povlače ugovorene količine i došlo je do velikog zastoja u cirkulaciji roba i novca kada je obuća u pitanju – objašnjava za Srpskainfo Radovan Pazurović, vlasnik derventske Fabrike obuća „Sanino“.\nDR STEVANOVIĆ O KORONI "Zabrinut sam, umro nam je mladić od 26 godina"\nDruštvo industrijaKorona virusNarudžbe


Decembar 01, 2020 12:26\nMinistarka pravde Maja Popović potpisala je danas sa šefom Delegacije EU u Srbiji Semom Fabricijem sporazum o nastavku podrške Evropske unije projektu "EU kroz pravdu – podrška poglavlju 23" i istakla da je punopravno članstvo u EU apsolutni spoljno-politički prioritet Srbije.\nPopović je na onlajn događaju povodom potpisivanja sporazuma istakla da je reč o još jednom projektu u kojem EU podržava jačanje vladavine prava u Srbiji.\n"To predstavlja odličan primer međusobne saradnje izgrađene na principu partnerskih odnosa", naglasila je Popović.\nKako je kazala, cilj Srbije nije puko članstvo i ispunjavanje tehničkih kriterijuma u okviru pregovaračkih poglavlja, već jačanje savremene države utemeljene na vladavini prava, odnosno stvaranje buduće kredibilne i uspešne članice EU.\n"Efikasan sistem pravosuđa koji uživa poverenje opšte javnosti predstavlja preduslov u tom procesu I zato tom cilju se sprovodi i ovaj projekata", kazala je ona I dodala da u budućem periodu očekuje nastavak rada na ubrzanom usklađivanju nacionalnih propisa sa pravnim tekovinama EU i obezbeđivanje finansijskih sredstava i institucionalnog okvira za njegovu primenu.\nTakođe, dodaje ona, prioritet je i nastavak započetog postupka na izmenama najvišeg opšteg pravnog akta u Republici Srbiji uz istovremeni rad na setu praktičnih sudsko-organizacionih propisa.\n"Konstantni dijalog sa stručnom javnošću, a i građanima, organizacijama civilnog društva i medijima pratiće sve najvažnije korake na tom veoma važnom putu", naglasila je ministarka pravde.\nIstiče da Ministarstvo pravde u ovom procesu ima izuzetno značajnu ulogu što im, kako objašnjava, daje dodatnu odgovornost da sa posebnom pažnjom vode I koordinišu sveobuhvatne reforme u oblasti vladavine prava.\n"Podršku koju dobijemo od naših međunarodnih partnera je dragocena jer zajedničkim delovanjem postižemo izuzetne rezultate. Projekat koji smo potpisima ozvaničili danas Ministarstvu pravde pomaže u krucijalnim segmentima reformskih procesa, a to su normativno, komunikaciono-informacione tehnologije i one kome posvečene novom koordinacionom mehanizmu za pračenje realizacije revideanog akcionog plana za poglavlje 23", objašnjava Popović.\nPodseća da je u prethodne dve godine projekat pružio značajnu podršku Ministarstvu pravde, a da će sada, u drugoj fazi sprovođenja, podržati praćenje sprovođenja izmenjenog pravnog okvira u oblastima izvršenja i obezbeđenja, ali i novog zakona o sudskim veštacima, prevodiocima I tumačima, kao i noveliranju zakona o parničnom postpuku i zakona o javnom beležništvu sa pratećim podzakonskim aktima.\n"Takođe podržaće razvoj dva registra i to registar punomočja koji će omogučiti dislocirano povezivanje i lakše obavljanje pravnih poslova preko punomočnika, kao i registar testamenata i automatizacija sudskog nadzora koji se odvija po pritužbama stranaka", objašnjava ona i dodaje da je to izuzetno korisna informaciona komunikaciona tehnologija i da će takva rešenja takođe razvijati pod okriljem projekta.\nKonačno, dodaje Popović, kroz podršaka projekta čemo raditi na uspostavljanju i unapređivanju rada Sekretarijata i Koordinacionog tela za sprovođenje akcionog plana 23 u cilju poboljšane koordinacije, praćenja I izveštavanja kao I ono što je bitno za sve nas, a to je unapređenje saradnje sa civilnim društvu u okviru ovog procesa.\n"Radimo zajednički na izuzetno zahtevnom zadatku koji iziskuje konstantnu posvečenost svih aktera. Angažman čitavnog projektnog tima doprineo je nastavku projektne podrške, a Delegaciji EU još jednom ističem veliku zahvalnost zbog velike podrške", kaže Popović i naglašava da je vladavina prava središte pregovaračkog procesa svake zemlje kandidata za članstva u EU.\n"Bez progresa u Poglavlju 23 nema napredovanje u pregovorima”, zaključuje Popović.\nŠef delegacije EU u Srbiji Sem Fabrici istakao je da je upravo onlajn potpisivanje ovog sporazuma u takvim pandemijskim uslovima zapravo znak velikog angažovanja koji Delegacija EU ima sa ministarkom pravde i njenim timom na nastavku realizacije važnog projekta koji Delegacija EU realizuje sa Ministarstvom pravde u oblasti vladavine prava što je ključni element za EU.\nOn je naveo da je sve to sadržano u poglavljima 23 i 24, odnosno nastojanja da Srbija u pregovaračkom procesu uskladi svoj pravni okvir sa evropskim principima vladavine prava.\n"To se pretoči u čitav niz važnih reformi, borbe protiv korupcije, porodičnog nasilja na kojima je Srbija počela da radi od početka otvaranja pregova u pristupanju. Evropska komisija je nedavno objavila godišnji izveštaj i naglasak je dat poglavljima 23 i 24, gde je prepoznat određen napredak, ali glavna poruka je da treba još dosta toga da se uradi u oblastima pravosudne reforme, borbe protiv korupcije I organizovanog kriminala, kao I slobode medija", kaže Fabrici.\n"Zato je ovaj projekat podeljen u tri komponente - zakonodavni deo, e-pravosuđe koje je danas bitno u ovim uslovima i pitanja i izveštavanja o poglavlju 23. Tu ima čitav broj aktera koji rade u istom pravcu poput Sudski savet, Veće tužilaca i svi oni treba da rade zajedno na realizaciji reformi vlada, parlamenta, civilno društvo, ali i sami građani”, ističe on.\nPozvao je Vladu Srbije da fokusira svoju pažnu i resurse na reforme u oblasti vladavine prava, pravosuđa, izmene ustava, sprovođenja akcionog plana u poglavlju 23, međustranačkog dijaloga.\nOn je pozdravio posvećenost ministra pravde Popović i srpske vlade da se fokusiraju na ove oblasti kako bi građani odmah mogli da osete koristi od te reforme, jer, kako je kazao, u tome se pobednici i država Srbija i njeni građani i EU.\nDačić: Ne postoje takvi izborni uslovi koji prave pobednike 8\nSelaković: Cilj spoljne politike je bolja i razvijenija Srbija 11


Virtuelna debata "Više od izveštaja - Šta stoji u izveštaju Evropske komisije o napretku Srbije u evrointegracijama" u organizaciji Fondacije Fridrih Ebert i Evropskog pokreta\nPiri je rekla da izveštaj EK jeste realan i da postoji razlika između onoga što vlast u Srbiji priča o reformama i putu ka EU i stvarnih reformi koje sprovode.\nOna je podsetila da napretka nema u četiri oblasti. Prva je nedovoljna reforma javne administracije, kroz nepostojanje transparentnosti posebno u postavljanju viših pozicija.\nKonačno, potrebnih promena nema ni u konzistentnoj implementaciji fundamentalnih prava, posebno zato što nezavisnost institucija koje se bave ljudskim pravima nije garantovana, kazala je Piri:\n"Reformi nema ni kada je reč o slobodi izražavanja, uz ozbiljnu zabrinutost zbog progona novinara, nedostatak transparentnosti kad je reč o vlasništvu nad medijima i potpunu dominaciju provladinih pokrivanja događaja".\nKako se piše izveštaj Evropske komisije\nIzveštaj se, dodao je, piše cele godine.\n"Najveći deo svega ovoga što piše u godišnjem izveštaju, Evropska komisija dobija i izvlači iz dokumenata Vlade Srbije, jer Vlada Srbije u dva navrata daje pisani prilog na nekoliko stotina strana šta je urađeno u prethodnom periodu. EK i Vlada Srbije imaju najmanje 10 sastanaka na najvišem nivou - što na nivou ministara, što na nivou eksperata tokom godine", kazao je on objašnjavajući da se na tim sastancima ide u detalje.\nSkupština ne radi, zakoni čak unazađuju društvo\nUpitani da li bi mogla da se otvore neka nova poglavlja u pregovorima, Međak je rekao da ne misli da je to realno, dok je stanje stvari ovakvo, a da su za sada spremna četiri poglavlja.\nStojanović Gajić je rekla da Vlada Srbije nije donela odluku kojom bi prihvatila novu metodologiju, već da postoje samo izjave političara, dok je Međak rekao da nema ni poruka iz EU kako će se nova metodologija primeniti na Srbiju.


Direktor u obilasku sportskih objekata u izgradnji u Košutnjaku\nNaslovna > Direktor u obilasku sportskih objekata u izgradnji u Košutnjaku\nIzgradnja inovativnih objekata za razvoj vrhunskog sporta u Zavodu za sport i medicinu sporta RS\nDirektor Zavoda za sport i medicinu sporta RS, u pratnji pomoćnika direktora, obišao je objekte u izgradnji namenjene za sport i rekreaciju. Izgradnja multifunkcionalne dvorane u Košutnjaku, za sedam sportova površine 15.179 kvadrata, otpočela je pre mesec i po dana i teče po utvrđenoj dinamici. Kako navodi direktor Zavoda, Goran Bojović, radovi teku po planu, između ostalog, i zbog izuzetne stručnosti preduzeća koje je angažovano za izgradnju objekta.\nDvorana za savremeni sport u izgradnji biće posebne estetike, budući da će se krov iste postaviti u nivo travnatog terena za fudbal kako bi se vizuelno dobila velika zelena poljana. Ovo je ujedno jedan od retkih primera mimikrije u građevinarstvu u Srbiji kojom se želi sačuvati koncept prirodnog okruženja. Upravo zbog autentičnog izgleda, građevinski objekt pretenduje da bude najveća inovacija u zemlji.\nUkupna vrednost investicije iznosi 12 miliona evra, a cilj ulaganja Vlade Republike Srbije jeste razvoj i unapređenje sportske infrastrukture objektima koji ispunjavaju sve standarde i zahteve savremenog vrhunskog sporta. Predviđeno je da svi radovi na izgradnji hale budu završeni do februara 2021. godine.\nSportsko penjanje nastalo je iz osnovne potrebe za kretanjem i predstavlja bazični sport od izuzetnog značaja za razvoj. Po prvi put, zvanično, biće i deo programa takmičenja na Olimpijskim igrama u Tokiju 2020. godine.\nStena za sportsko penjanje koja se gradi u Košutnjaku, u blizini atletskog stadiona, biće dostupna svima: deci, mladima, vrhunskim sportistima, vojsci i policiji, budući da je cilj da se omasovi ovaj mladi sport – naglašava direktor Bojović.\nRadovi na izgradnji profesionalnog penjišta, jedinstvenog na Balkanu, biće završeni do 15. septembra. Angažovane su dve ekipe radnika, a nakon izgradnje stena sledi postavljanje ograde, instaliranje video-nadzora, rasvete i drugih pratećih sadržaja.